
1. — U našem se savremenom životu javili od 
nedavna glasovi, koji na oko zauzimaju veoma simpati¬ 
čan stav. Pozivaju u boj za etički preporod sa- 
vremenoga društva! 

Nema nikoga, tko bi načelno mogao odbiti ovakav 
poziv. Naročito, kad je zamišljenja akcija proširena u 
prvom redu na šire slojeve, a usto spojena s prosvjetnim 
ciljem. Nema sumnje, da je sama ova konstatacija bila 
dostatna, da su se neki prosvjetni radnici bez daljnjega 
dali u službu ove akcije, koja je došla iz Sarajeva. 

U jednom broju „Novoga čovjeka 1 'od 22. VIII. 
1926. br. 41. protežu sarađnici Viđovićeva etičkoga po¬ 
kreta na sebe onu riječ: Ex Oriente lux! Biva: Sara¬ 
jevo je za nas na Orijentu ... pa kako su svi veliki 
idejni pokreti dolazili s Istoka, tako se eto i kod nas i 
nad nama, vele, obistinjuje stara ova mudra rečenica. . . 

Imao sam prilike već više puta da govorim i pi¬ 
šem o Viđovićevom t. zv. kulturno-etičkom pokretu. 
Stanovište, što sam ga tom prilikom zauzeo, bilo je i 
po priznanju samoga g. Viđovića („Uzgajatelj 11 br. 1.1926.) 
stvarno i objektivno. 

U ovoj će knjižici biti prikazani, jednako stvarno 
i objektivno, izvori i osnovne ideje, koje vode taj pokret. 
Bit će pokazano, da je sarajevski kulturno-etički pokret 
pokušaj razvijanja etičke kulture u našim stra¬ 
nama. 

Smatrao sam zato potrebnim da našoj publici 
prikazem sadržaj i historijat pokreta za etičku kulturu. 
S tim je u savezu dakako zacrtano i kritičko stanovište. 

što ga zauzimamo prema etičkom pokretu, naročito kao 
filozofsko religioznoj struji. 

2. — Ima ih, koji misle, da ovom pokretu kod 
nas ne treba priklanjati toliko važnosti, pa dosljedno 
ni pobijati njegovih nazora, niti se osvrtati na njegov 
borbeni stav naprama religiji, osobito katoličkoj. Misle' 
da će već ljudi sami od sebe uvidjeti ideološku neosno- 
vanost, nemogućnost i nesređenost ovoga pokreta, pa da 
mu ne će poklanjati svoga povjerenja. 

Oni, koji tako misle, vrlo se varaju. Etički je po¬ 
kret upravljen više k duši i srcu čovječjem, nego k in¬ 
telektu. Pun je zamamnih raspaljivih poziva k „novom 
životu'*, „novom suncu" i „boljoj budućnosti" ! Obraća 
se napose k onima, koji i sami drže, da su radi svojih 
životnih prilika u neku ruku zapostavljeni i zabačeni. A 
ljudi se lako povode za onim, koji umije da im k srcu 
govori . . . Tako se jedino može shvatiti, da je ovaj 
pokret uzeo jedan zamah, koji je značajan. Tu nije, kao 
što uopće nigdje nije na mjestu, nekakva suverena od¬ 
bojna gesta, nego jednako uvjerljiva i ispravna riječ. 

3. — Zamjeraju nam međutim sami vođe ovoga 
našeg kulturno-etičkog pokreta, što ih mi katolici, naro¬ 
čito svećenici, ne podupiremo u njihovom radu. U svo¬ 
jim časopisima javljaju svojim pristašama sa zgražanjem, 
da su im prvi protivnici — „Crkva i svećenstvo!“ Njima, 
koji se bore za etiku i moral, eto, mjesto da pružimo 
ruku, mi ih, vele, pobijamo i ne uvažavamo. 

I vjerujte: mnogi dobar čovjek ne zna pravo" da 
si razbije ove poteškoće. I radi ovakovih bi već valjalo 
prikazati čitav pokret u njegovom nastojanju i metoda¬ 
ma. Kad svi, koji su inače dobre volje, budu znah, šta 
je kulturno-etički pokret po svojim principima, otkuda 
ide i kakovim plodom rađa, onda će biti u našem na¬ 
rodu onemogućeno, da mu se nametnu za vođe i 
da mu obećavaju raj na zemlji ljudi, koji su ili svijesno 


ili nesvijesno tek oruđe slobođnoziđarskih loža. A zato 
valja otkrivati vješto spletene niti, koje pletu stari đuš- 
mani Crkve i kršćanske vjere oko našega naroda. Tomu 
ajnologetskom cilju ima da posluži i ova knjižica. 

Crkva i njezino svećenstvo imaju dužnost da pobi¬ 
jaju ovaj pokret unatoč tomu, što se on naziva kulturno- 
etičkim i što glasno i jasno viče, da vojuje za moralni 
preporod naroda i pojedinaca. Izgleda to doduše na pr- 
vi mah neočekivano. Ali kad se shvati, da je Vidovićev 
pokret baziran na t. zv. neovisnoj etici, da govori o 
prepiorođu čovjeka na osnovu nekih fraza o humanitetu, 
da izrično odbacuje Crkvu, prvi i najjači faktor u mo¬ 
ralnom preporodu, onda će biti svakomu jasno, da po 
tom pokretu ne može biti govora o etičkom preporo- 
d u hrvatskoga, pa ni srpskoga i slovenačkoga naroda, ne¬ 
go prije o njegovoj moralnoj propasti ! 

Kao što je etička obuka mjesto vjerske obuke 
urodila jednom negacijom etičkih vrednota na svim lini¬ 
jama u Francuskoj i onim krajevima Njemačke, gdje 
se provodila, t a k o j e jednako j e d i ni plod, 
kojim može uroditi Vidovićev etički areligiozni 
rad: etički i moralni raspad, a ne preporod! 

4. — Istina je, mogu pojedinci da se trgnu, odu¬ 
ševe i osposobe za jake individue. Mogu da i bez vjer¬ 
skoga osnova zadrže jednu izvjesnu etičku visinu, pa da 
za nju i rade u svom okolišu. Ali to su pojedinci, koji 
ni uz najveći napor u svojoj duši ne će ipak moći iz¬ 
držati da potpuno udovolje etičkom zakonu. Mi u 
konkretnim slučajevima ne možemo postavljati nika¬ 
kva suda. De internis non juđicat praetor. Ali mi može¬ 
mo na temelju poznavanja ljudske naravi, njezinih sklo¬ 
nosti i sposobnosti da ponovimo samo onu Kristovu ri¬ 
ječ: I pravednik pada sedam puta na dan. 

Kako će tek biti s onim, koji nije pravednik pred 
Gospođinom! A svaki onaj nije i ne može biti praveđ- 

nik pred njim, koji svijesno ne poštuje Njega ili Njego¬ 
ve Crkve. Jer za Crkvu je živio i umro Isus Krist. . . 

Ne vrši li dakle Crkva i svećenstvo svoju dužnost, 
ako pobija naučitelje, koji govore drugačije, nego što 
je naučavao Krist Gospodin? Jer u tom i jest najglav- 
nija stvar: da ti naučitelji iznose nauku, koja je u pro¬ 
tivnosti s Kristovim dubom. Govore da ih vodi ljubav, a 
siju mržnju i prezir protiv svakoga, tko ne misli jednako 
s njima; mjesto duha poniznosti i krotkosti ulijevaju mi¬ 
sli o nekoj ljudskoj svemoćnosti i nemogućoj suverenosti 
od čovjeka prave nadčovjeka; uzdižu ga nad razinu, 
koju mu je Stvoritelj dao, kad ga je učinio gospodarom 
zemlje. Hvale Krista, ali ne razumiju njegove riječi: Tko 
hoće za mnom da ide, neka se, odreče samoga sebe i 
neka uzme križ svoj i neka me slijedi (Mt. 16, 24). 

Nama je Krist u svojoj Crkvi dao čuvara i tuma¬ 
ča svoje nauke. Stoljeća su prohujala, teške su se bure 
i oluje spuštale na lađu Petrovu. Bilo je časova, kad su 
đušmani kliktali od veselja zbog skoroga njezinog po- 
svemašnjeg pada. Ali ona j^ prebrodila sve neprilike, iza- • 
šla iz svih zala još- uvijek puna snage, a čuvajući po¬ 
vjerenu joj baštinu. Uvijek joj je na svijesti Kristova ri¬ 
ječ: Ne boj mi se, stado moje ... U svijetu će te imati 
teškoća . . ali se uzđajte: ja sam svladao svijet . . . 
(Iv. 16, 33). 

Pa tko i danas na nju navaljuje, a govori nam, 
da štuje Krista i njegovu nauku, nije čovjek od istine! 
Laž je u njemu. 

Eto zato mi pobijamo pokret za etičku kulturu, 
razotkrivajući njegovo pravo lice. 

* * 

* 

Biblioteka „Savremenih Pitanja*' ima uvi¬ 
du naobražene krugove, radi kojih štampa svoja izdanja. 
Pitanje, o kojem govorimo, savremeno je, a potreba jas¬ 
noga i ispravnog stajališta očigledna. .Među našom in¬ 


teligencijom će se naći mnogi, kojima sve lijepe izano- 
sne riječi vođe etičkoga pokreta ne će ipak ostati bez: 
nekoga nerazumijevanja. Naša je želja, đa im u nasto¬ 
janju za čistom spoznajom pomognemo ovom radnjom. 
A i onomu, tko bude ove retke čitao s potrebnom ob- 
jektivnošću, pa makar mu i godilo pozivanje na „čo¬ 
vjeka 1 ', „snagu 11 njegova uma i njegove volje, nadamo' 
se, đa će biti naše izlaganje od neke koristi. 

U javnom se našem životu čuju često tužbe na 
propadanje etičkih vrednota. Atmosfera, u kojoj živimo,, 
otrovana je. Naše je uvjerenje, da su uspješna sredstva 
za ozdravljenje samo ona, koja niču iz kršćanskoga na¬ 
zora na svijet i život. 

U Zagrebu, 4. oktobra 1927. 

Dr. Andrija Živko\ić. 

Kriza etičkih vrednota. 

Moderna civilizacija. — Duh individualizma.— Poratna psi¬ 
hoza? — čovjek bez duše. 

1- — Pesimistički sud o našem savremenom 
životu već je postao poslovičan. Ljudi visoke duše¬ 
vne kulture bacaju svoj pogled na naše savremene 
uspjehe i neuspjehe u radu i napretku oko civiliza¬ 
cije i kulture, i konstatuju jedan poratni nazadak. 
Oni, koji spoznaju, da je bit našega kulturnog živo¬ 
ta duša i po njoi ostvarena, proživljavana dobrota, s 
užasom zapažaju, da je oko njih malo duša, da išče¬ 
zavaju ljudi, a množe se zvijeri . . . 

Pojave u razburkanom životu najširih klasa po¬ 
tvrđuju bojazan ozbiljnih ljudi. Tamo, gdje je još do 
pred par godina cvao jedan život smiren i naravan, 
upravljan jednim višim etičkim ciljem, nema danas 
gotovo pojedinca, koji ne bi bio otrovan. Gdje se 
provodio život po načelima naših starih, te gdje mla¬ 
đi sluša starijega . . . nema danas poštovanja. Koči 
se razuzdanost, neka izvikivana sloboda i naprasitost. 
Nema skromnosti kod mlađih, niti obzira prema 
autoritetu. 

Napadno se zapaža odmet od Crkve i prezir 
svećeničkoga ugleda. Ne samo kod onih, koji bi pre¬ 
ma svom intelektualnom pozivu morali i sami da 
budu branioci autoriteta i religioznih načela, nego i 
kod onih, koji su još do pred kratko vrijeme prakti¬ 
cirali svoje vjersko osvjedočenje. 

Sav naš moderni napredak izvija se u duhu a¬ 


psolutnoga individualizma. Nema pobjede principa 
socijalnoga altruizma. Ono, što je rodila Rusija, samo 
je negacija socijalnih principa. Živo se i žurno hiti 
napred, do neke mete, za koju ni glavni vodiči da¬ 
našnjega ljudstva ne znaju, gdje je. Uklonili su svje¬ 
tla s nebesa, ojačali zvijer u čovjeku, pa sad u svoj 
grozoti hladnoga, bešćutnog materijalizma beru plo¬ 
dove svoga djelovanja . . . 

Oswald S p e n g 1 e r piše pred deset godina knjigu 
o propasti zapadnih zemalja i njihove kulture. 1 Sav 
grandiozni napredak moderne tehnike nije opleme¬ 
nio ni uznesao čovjeka. Uzdigao ga je nad oblake, 
učinio sposobnim, da zadovolji svojim individualnim 
tjelesnim zahtjevima u najvišem stupnju, pribavio 
mu mogućnost, da uživa ono, o čem ni sanjali nije- 
su njegovi pređi ... ali mu duše nije oplemenio. 

Kultura razuma nije obuhvatila čitavoga čovje¬ 
ka. S njom se ne mogahu zadovoljiti ni socijalistički 2 
ideolozi: „Satno se one vrednote priznavahu, koje 
mogahu odoljeti trijeznom, razumnom ispitivanju. Tim 
se vrednotama sve žrtvovalo .... Kultura je r azu¬ 
ru a onemogućila stare vjere, koje su na svoj način 
udovoljavale čežnji čovjekovoj za višim življenjem. 
Ta je čežnja ostala i ostat će, dok bude čovjeka na 
zemlji. Jednostrano njegovanje r a z u m a nije podalo 
nikakove zamjene, da se ispuni praznina nastala tim, 
što su se vjere oborile .... Ima problema, koji su 
naprosto izvan dohvata razuma. Kultura razuma nije 
ni malo marila za te probleme, koji obuhvataju ve¬ 
lika metafizička pitanja, pa sve tamo do malih boli 
i radosti svagdašnjega života. 11 

Taj moderni duh našega naprednog vremena 
rastrgao je niti, što su spajale čovjeka s Božanstvom. 

• • -_Oteo mu je sjaj nadnaravnoga, survao ga u ze- 
maljštinu . . . izjednačio u svemu sa životinjom . . . 

Unesrećio u njemu dušu . . . ubio u njemu is¬ 
kru božansku . . . 

2. — Neki misle: to je poratna psihoza. Prena- 
peto duševno stanje čovječanstva da je dovelo do 
pojava, koje ga danas ponizuju. Kad prođe ovaj ner¬ 
vozni prijelazni period, vratit će se čovjek opet k 
onom svom normalnom i naravnom shvaćanju. Ne 
oe — vele — zaboraviti, da je u životu svemira i 
svijeta baš on ona poluga, koja tim životom pokre¬ 
će. Da mu je cilj boravka na ovoj zemlji vezan uz 
jedan opći naravni zakon, što je realizirana volja 
njegova Stvoritelja. 

Ali se varaju oni, koji misle, da je uzrok nemi¬ 
lih ovih pojava našega života samo jedan privreme¬ 
ni, nesređeni i uzburkani duševni proces. Razlog za¬ 
brinutosti leži dublje. Njega je poratno stanje tek 
jače izbacilo na površinu. Opća zabuna, neuravnote¬ 
ženost i bijeda samo je jače iznijela pred oči svu 
već davno, pripravljanu mizeriju savremene civiliza¬ 
cije. Nestalo je obzira, ljubavi, požrtvovnosti, smisla 
za opće zajedničko dobro. Nestalo vjere u život na¬ 
kon smrti. Provukla je i među široke slojeve svoje 
pandže ona zvijer: čovjek bez duše. On, razumna 
životinja, stao je da iskorišćuje svoj položaj. Počeo 
je da u životu vidno provodi one zasade, što su mu 
ih najbolji sinovi toga prosvijećenog čovječanstva 
odavna propovijedali. 

Govorili su mu: Ti si mjerilo svih stvari! Ti si 
autonomni gospodar svega! Sam si stvaraš zakone, 
sam im sankciju daješ. Do tebe stoji, da li će oni 
kao zakoni postojati sutra, ako danas još i postoje. 
Ti si mjerilo istine i pravice! Nema ničega objektiv¬ 
noga izim tebe, niti ima ikoga, tko bi te mogao da 
zapita za račun tvoga gospodarenja. 

Sve je konačno tek produkcija tvoga vlastitog 


ja. Sve opstoji samo u toliko, u koliko ti hoćeš! Ni 
zvjezdano nebo nad tobom nema ništa da te zabri- 
njuje. I ono je živo tek u koliko ti živiš. Ti si čo¬ 
vjek ... a to je kruna svega. Biti čovjek, to je „svr¬ 
ha vasione!“ 

Šta više: ti si nadčovjek! Nema bogova iznad 
tebe. Ti si bog jednak vasioni, samo jedan dijelak 
nje same ... 

* 

3. — I čovjek je počeo da vjeruje u ovu nau¬ 
ku. Susretao se s njom na svakom koraku. Teško 
je ona prodirala u njegovu dušu, ali je ipak prodi¬ 
rala. Otimao joj se, ali se ipak nije mogao oteti 
posvema ... 

II. 

Razarači etičkoga osjećanja. 

Znanost i tendenciozni znanstveno — popularni prikazi. — 
Savremenavštampa. — Kina i kazališta. — Omladina bez ideala. 
— Borba protiv svećenika. 

1. — U miliionima primjeraka znanstvenih i 
popularno znanstvenih knjiga, brošira i novina pret- 
stavljaju se trajno pojedincu tečevine moderne zna¬ 
nosti. Pred svima je hrlila kraljica njihova filozofija, 
da mu razotkrije nebo, sreću i zadovoljstvo ovdje na 
zemlji. Materijalizam u svim fazama, pozitivizam i 
idealizam svih smjerova, izgrađivao je njegov nazor 
na svijet. Pragmatizam, intuicionizam, darvinizam . . 
davao je osnovke za njegov nazor o životu. Sve je 
bilo upereno onamo, da mu ulije uvjerenje, kako ne¬ 
ma tečevina trajne vrijednosti, jer je sve relativno, 
promjenjivo. 

Kult se modernih znanstvenih tečevina podigao 
visoko. Sve se u ime znanosti obaralo, što su sto¬ 
ljeća života, pred našim, sačuvala nama, svojim po¬ 
tomcima kao krvavu baštinu naših otaca. Znanost je 
držala, da ona može riješiti sve zagonetke svijeta, 
što nas okružuju. Ambicioznost je postigla svoj vr¬ 
hunac koncem 19. vijeka. Guglielmo Ferrero crta tu 
preuzetnost ovako: Konačna rješenja bijahu ili već 
nađena ili se još čekalo na njih u nedalekoj buduć¬ 
nosti. Geologija je držala, da je otkrila barem u 
glavnim crtama povijest zemlje. . . Darwinovi u- 
čenici nijesu ni najmanje sumnjali, da sve znadu, 
kako je iz prvotne protoplazme izašlo sve malo po 


malo ono silno mnoštvo vrsti i svi brojni vegetalni 
i životinjski oblici do čovjeka (homo sapiens). An¬ 
tropologija je čitala sa stalnošću u studiju lubanja 
najtajanstvenije strane povjesnice. Filologija, jezične 
znanosti tražile su tajne u korijenima riječi. Arheolog 
su i filolog znali-, da Homer nije postojao, a njegove 
su tobožnje pjesme, kojima su se divila tolika po¬ 
koljenja kao remek djelima jednoga jedinstvenog ge¬ 
nija sigurno bile onako sastavljene, kako su si oni to 
zamišljali. Povjesna kritika nije dvojila o tome, da 
pozna početke rimske povijesti bolje od samih Ri¬ 
mljana, pače si je stavljala pitanje: nije li povijest 
Kristova priča poput Romulove . . ,„ 3 

Misli klasičnih velikana duhom počevši od Ari¬ 
stotela, Cicerona, pa Justina, Augustina, Alberta Veli¬ 
koga, Tome Akvinskoga, Bacona i Leibnitza sve do 
Pascala, Chateaubrianda, Pasteura i Leona XIII. za¬ 
bacivala je moderna bezbožna znanost, te s prešu¬ 
ćivanjem prelazila preko njih. 

Dok su geniji kršćanskoga svjetovnog naziranja 
u svojim spisima razvijali ideje etičke snage, ozna¬ 
čujući pravi realni odnos čovjekov prema Bogu, pi¬ 
oniri su moderne znanosti bez Boga ubijali u njemu 
svako etičko čuvstvo. Ubijali su ga ne samo čistim 
teorijskim izlaganjem svojih sistema, nego naročito 
unašanjem svojih ideja u lijepu knjigu, primjenjiva¬ 
njem na sva polja kulturnoga života. Svagdje je mo¬ 
derna filozofija krčila put slobodnoj .misli o central¬ 
nom položaju čovjeka u svemiru. Svagdje je samo 
njega postavljala, uklanjajući pojam Božanstva iz 
shvaćanja ljudskoga. Čovjek potpun i neovisan, dio 
priiode, bez znanja otkud potiče, a još manje kamo 
ima konačno da prispije, postao je po tobožnjim re¬ 
zultatima moderne znanosti, njezinim bogom. 

2. — Živim bojama riše modernom čovjeku ži- 

5r živković Obiteljska knjižnica 

Josip Golubić 

vot po nauci ateističkih učenjaka savremena š t a m p a. 
Ona je u čitavom svijetu po glavnim svojim prestav- 
nicima u rukama slobodnih zidara. Vlasnici: veći¬ 
nom kapitalisti Židovi. Ima naročitu zadaću da pobi¬ 
ja kršćanstvo, što provodi sistematski uzorno. 

Rastvara duševni život pojedinca. Dan na dan 
sipa u hiljade duša otrov nevjere i mržnje prema 
Crkvi. Ubija polagano stid, zanosi na lažni ponos. 
Govori o moralu, ali bez Boga. Hvali čovjeka i nje¬ 
gov um, ali ne kao stvora Božjega, nego kao apso¬ 
lutno slobodnoga bića. 

Crta zlo i zločine ljudske. Ispričava krivnju, 
ubija savjest. Opravdava socijalne nepravde, ruga se 
pobožnosti. Ismjehuje krepost, a uzdiže slobodu u 
grijehu svake vrsti. Ogavna je. Po sudu nekih 4 sami 
roditelji unoseći tu svakodnevnu štampu u svoju ku¬ 
ću, pripremaju svoje sinove za lopove, a svoje kćeri 
za bludnice .... 

3. — Najveće zasluge imadu u poništavanju 
svake etičke vrednote naša moderna kina i kaza¬ 
lišta. U njima se dan na dan hiljadama ljudi otu¬ 
pljuje osjećaj za čestitost i vrijednost u etičkom ob¬ 
ziru. Neka se nitko ne zavarava tobožnjom potrebom 
za umjetničkim užitkom. Jest, umjetnost je potrebni 
dio čovjekovoga života. I tko bi s ovoga stanovišta 
prigovarao kazalištu, ne bi razumijevao prirodnih 
potreba i zahtjeva razvijenoga ukusa čovjekova. Ali 
sloboda umjetnika . . učinila je svoje danas u tolikoj 
mjeri, da su i u ovim hramovima umjetnosti zago- 
spodovale Nimfe i Sileni, ne vodeći brige o drugom, 
nego o lagodnoj i bezbrižnoj strani života. Koliko se 
puta na račun razonode i neusiljenosti, nepretjerano- 
sti i tobožnjega dobrog ukusa, povrijeđuju najosnov- 
niji temelji socijalnoga našeg života. Kako prolazi 
brak u modernom kazalištu? Kako vjera, onogrobni 


život? Kako prolazi Krist na modernoj pozornici, a 
kako oni njegovi zanosni sljedbenici? 6 A mislite li 
da ima etičkih vrednota bez Njega, ili da je etički 
vrijedno ono, čemu On nebi mogao prisustvovati? 

4. — Tužite se na propadanje etičkih vrednota 
u naše doba. Opažate dekadencu na svim stranama. 
Gledate prazninu i pustoš u dušama svoje uzdanice 
mladeži. Ne vidite više, da se ona u većini zanosi 
onim patriotskim idealima. Ne vidite, da u povijesti 
ostalih kulturnih naroda traži svoje uzore, da im 
■studira život i maksime, da se na njima oduševljava 
,za svoj život i život svoga naroda. S bolju u duši 
opažate, da se ona zanosi za lakom robom, ispraznim 
idealima, da je materijalistički raspoložena u doba, 
kad bi naidealnija i najzanosnija imala biti . . . 

Jest, to konstatirate i pitate se: Otkud i zašto? 
To je rezultat odgoja u školi i izvan škole. Pusto 
srce pa je i glava prazna! Duh je modernoga škol¬ 
stva neprijatan religijskom etičkom odgoju. Toste 
•davno zapazili. O tom nastoji loža svim mogućim 
načinom: da provede uzgoj odnosno obuku mladeži 
u školama pod nadzorom države, a uz isključenje 
svakoga upliva religijskih predstavnika. 

Hoće se etički odgoj na sasvim drugoj osnovci, 
nego što ga je do sada uživala naša mladež. Čista 
čovječanska etika — vele — ima da zamijeni reli¬ 
gijsku, kršćansku. Mi pak znamo, jer na svoje oči vidi¬ 
mo, kakovim rezultatima rodi ovakovo nastojanje. Od 
vremena francuske revolucije radi se na toj tačci 
u svim evropskim zemljama. I kod nas je ovo pita¬ 
nje baš sada aktuelno. Što je dobra donijelo Fran¬ 
cuskoj, Italiji, Portugalu i drugima, vidimo sami. A 
što će donijeti i nama, ne znači biti prorokom, tko 
tačno unaprijed kaže. 

Današnja naša evropska kriza u duševnom po- 

gledu, baš je u velikom stupnju posljedica uzdrma¬ 
noga i oslabljenoga upliva religije na mladež. 

5. — Ne bi se prevario, tko bi k ovim nabro¬ 
jenim razlozima pribrojio još jedan, imajući u vidu 
specijalno naše domaće prilike. A to je borba protiv 
svećenstva u javnom životu. 

Svećenik je u hrvatskom narodu najuže vezani 
stalež uz život i dušu samoga naroda. Kroz duga 
stoljeća on mu je bio jedini učitelj i prosvjetitelj. On 
mu je bio sve do nedavnoga doba jedini oslon i 
vodić i u javnom političkom radu. Patriotizam hrvat¬ 
skoga svećenstva uzvišen je nad svaku sumnju. 
Borba je protiv katoličkoga svećenstva kod nas sa¬ 
zrijevala polagano. Najprije je unašano u šire sloje¬ 
ve neko omalovažavanje one ideje, koju zastupa sve¬ 
ćenik. Crkvi se pridavala neka nevažna, neznatna u- 
loga. Uobičajilo se neko suvereno nastupanje protiv 
njezinoga naučavanja. Pisalo se i predstavljalo ono 
kao nenapredno, zaostalo, prevladano. 

Otud i omalovažavanje svećenika. Negdje javni 
prezir i glasni protesti protiv teza njegova katoli¬ 
čkoga svjetovnog naziranja. A negdje i neukusni na¬ 
padaji i uvrede ličnosti. Sjećam Vas onoga perioda 
u toj našoj domaćoj borbi, što su je kroz jedno vri¬ 
jeme vodili naši t. zv. „naprednjaci" /Marjanović,. 
Lorković, Vilder, Heimerl, Šupilo, Korporić i dr./ Po¬ 
kušali su da se učvrste i politički. A da narod uza 
se privežu, nastojali su ga otkinuti od svećenstva. 
Ta je borba međutim svršila negativno. Naprednjaci 
se svojim metodama ne mogahu približiti duši naro¬ 
dnoj. Njihovo je napadanje imalo djelomičnoga i 
sporadičkoga uspjeha, ali se to ne može označiti ka¬ 
kovim trajnijim i jačim uspjehom. 

Obratnim je putem pošao drugi jedan pothvat, 
što ga poduzeše braća Antun i Stjepan Radić. Oni 

su se u narodne redove uvukli baš preko svećenstva. 
"Ne odajući svojih namjera, nego utajivši se, oni su 
znali da iskoriste položaj svećenstva u narodu i ra<^ 
šire svoj upliv. Godine su uložili u svojoj raboti sve 
očekujući čas, kad će doći doba da nastupe otvore¬ 
no. Antun Radić nije dugo izdržao. Počeo je već 
nakon par godina udarati neizravno na katoličku 
Crkvu, a izravno na njezino svećenstvo. Antun je u- 
mro, ali ostao je Stjepan, elastičniji nego njegov brat 
Antonije. 

Koristeći se povoljnim političkim prilikama Stje¬ 
pan je Radić, skupivši povjerenje naroda i njegove 
gotovo čitave inteligencije, u ovo par zadnjih godina 
djelovao u tom pogledu najrazornije. On je naročito 
postigao, da je pao ugled svećenika u narodu. Ne 
koristi ništa isprika, da je on u tom poslu nišanio 
na politički njegov upliv. Svećenički se upliv kao 
predstavnika religije i čovjeka državljanina ne da ta¬ 
ko lako dijeliti. Pogotovo narod, koji misli konkretno, 
teško luči: pa onu svoju mržnju na čovjeka kao 
političara, prenosi na nj kao na predstavnika religije 
i ne može više, da sluša njegove riječi s potrebnim 
poštovanjem kao svoga duhovnog pastira. 

A gdje je nestalo veze između svećenika i na¬ 
roda, tu je nestaje i između religije i naroda. Gdje 
je pak religiozni osnov kod naroda uzdrman, tamo 
o etičkim vrednotama ne može biti govora. Narod 
si ne stvara Iajičke etike, nego ili ima kršćansku 
ili nema nikakove. 

U narodu je dakle etičko pojmovanje vezano 
uz religiju. Proti katolicizmu kao religiji hrvatskoga 
naroda palo je javno glasova, da je treba zamijeniti 
ili sektarstvom starokatoličkim ili pravoslavljem. U 
formi su predlagači tako ostali na principu, da nije¬ 
mu „protiv vjere ‘, i ako to u stvari znači uzdrmanje 

iz temelja. Konačno: svima je liberalcima samo do' 
ništenja upliva katoličke vjere t. j. onoga katolici¬ 
zma, koji pokazuje u jedinstvu s Rimom svoj živo¬ 
tni elasticitet i sposobnost da bude snažan faktor u 
javnom narodnom životu. 

6. — Tko dakle ispravno uoči sve ove navede¬ 
ne uzroke, pojmit će, da je i u hrvatskom narodu 
propadanje etičkih vrednota na jednoj ubrzanoj ko¬ 
sini i da ne će dugo potrajati, kad će se sve pesi— 
mističke prognoze europskih jačih mislilaca moći 
punopravno da primijene i na naš narod; 

Nije dakle tek neka prolazna poratna psihoza 
uzrokom ovim dekadentnim pojavama. One su po¬ 
sljedica sistematskoga potkapanja temelja pozitivne 
religije. Davno su prije svjetskoga rata bile aktivne 
one podzemne sile, koje idu programatski za unište¬ 
njem Crkve i njezina upliva. Moderna im je znanost 
i njezina sloboda bila samo najuspješnije oružje u 
toj borbi. 

Misao ljudska, slobodna kćerka, ludovala je do< 
-skrajnosti ... I tom ludovanju mora doći kraj! 


III. 

Vapaji za svijetlom . . . 

Civilizacija bez života. — Carstvo duha i ljubavi. — Mo¬ 
ralna kriza. — Materijalizam i imoralizam. — Pax Christi in 
regno Christi! 

Kad imate pred očima dandanas toliko 
raširenu, gotovo opću dekadencu etičkih vrednota 
nije čudo, da se na sve strane javljaju glasovi, što 
izrsču zabrinutost. Pozivaju najozbiljnije na preporod 
društva. Upućuju čovječanstvo k višim vrednotama, 
k cilju života, k pravom životu i pozivu duše. 

Vide, da moderna kultura razara taj život duše, 
da ostavlja sica pusta i hladna . . Da se kida ono, 
što je trajno, vječno u životu ljudi: čast, poštenje, 
žrtva, ideali. Da je u našoj modernoj kulturi doista 
manje kulture, a više ci vi Izaći je. I sami libe¬ 
ralni krugovi imaju o njoj loš pojam. 

„Civilizacija bez smisla života, bez jedinstva u pogledu na 
svijet, bez svih ideala sem novca i vlasti , ta nova civilizacija vodi 
pođivljanju ljudi, bez obzira na aeroplane i radiurn . . . Ogrubeli 
čovek s primitivnim umetničkim ukusom, okrenut kao od predra¬ 
sude i preživelosti od Hristove Crkve s njenom mistikom, lepotom 
i tajnom, taj će se čovek samo izdaleka sećati na pređašnjeg kul¬ 
turnog evropljanina. On ne će sa ushićenjem promatrati misterije, 
on se ne će zapaljivati pri razgovoru o časti,'on se neće uzbuđi¬ 
vati oko pitanja religije; on će se pretvoriti u ono ,,đobrije“ što 
je postojalo svim sponama kao nešto najtamnije i najneprosveće- 
nije“ 6 . 

Materija, mehanizam nosi nas napred, ali nas 
ne podiže i ne uznosi. Zagušuje svojom parom, a kvari 
svojim dimom bistri pogled vedrih duša. G. Fer- 
rero 7 pravo prikorava svoje savremenike, kad piše: 

„Da, barbari snio kad mi držimo, đa ćemo svijet spasiti na¬ 
šim mehaničkim iznašašćem i kemičkim obrtima, našim zabludama 
i pogreškama., našim ludorijama i sljeparijama. No najviše se zar 
naše divljaštvo u tome očituje, što mi umišljamo, da ćemo parom 
i elektricitetom, zrakama i brzojavom beziea, radijem i kemijom, 
trgovačkim poduzećima i našim obrtom, poljodjelstvom i agrar¬ 
nom reformom spasiti čovječanstvo — po primjeru Kristovu i 
da ćemo osloboditi rod ljudski od njegovih zlih strasti, te da će¬ 
mo mi uspostaviti kraljevstvo mira i mudrosti. u 

2. — Drugdje dakle treba tražiti lijek za ozdrav¬ 
ljenje bolesnoga čovječanstva. Izvan materije i 
tehnike, u carstvu duha i ljubavi. Bolest je ova u 
sebi tako strašna, zahvat je njezin prodro i u naš 
savremeni domaći život, da se ozbiljni stariji ljudi 
vanredno oštro izražuju, kad ustanovljuju moralnu 
diagnozu modernoga društva. Ciljajući na naše prili¬ 
ke piše inače tolstojevac, Dr. Tomo Maretić: 

„Proživljavamo strašno vrijeme, kakvome će malo biti jednakih 
u istoriji europskog ljudstva. Vrijeme je naše strasno osobito zato 
što uzrok svemu zlu ne leži izvan nas, nego u nama. Danas ne 
treba Evropa da strepi kao nekad od divljih ordija Huna, Avara, 
Turaka, Mongola, već ona treba da strepi sama pred sobom po¬ 
radi svoje moralne pokvarenosti, koju prijatelj čovječanstva vidi 
na svakom koraku, kad motri javni i privatni život, bilo pojedi¬ 
nih ljudi, bilo različnih skupova. Ako se Europa ne dozove pame¬ 
ti i ne krene drugim boljim putem, ona mora doživjeti katastrofu 
prema kojoj će propast rimskoga carstva i rimske kulture biti 
šala“ s . 

Razmatrajući sve ove pojave modernoga zaluta- 
log čovječanstva dolazi do ovoga zaključka Dr. P. 
Grabić: 

„Starim je Židovima uvijek u ušima zvečala najglavmja zapo¬ 
vijed božja: Ja sam gospodin Bog tvoj, ti ne smiješ imati drugih 
bogova osim mene jedinoga i pravoga Boga svoga. Izvršivanje 
ove najvažnije božje zapovijedi i nas bi danas iz modernog pogan¬ 
stva oslobodilo. Mi smo izagnali pravoga Boga iz naše duše, iz 
našega života, iz države, iz društva, a s velikim sjajem uveli smo 
krive i poganske bogove. Na prijestolje božje postavljamo zemalj¬ 
sko blago i bogatstvo, čovječnost, prijateljstvo, domovinu, vlastitu 
slavu, znanost, umjetnost, napredak. Kad bi barem ovo u našem ži¬ 


votu nešto značilo! Ali čovječnost, prijateljstvo, domovina jednoć 
kad smo s božjeg prijestolja zbacili gospodara neba i zemlje, ko¬ 
ji je jedini mogao da dade trajnog oslona vjernosti prema čovje¬ 
ku i domovini, ustupaju mjesta drugim idolima: strasti, sebičnosti, 
koje obično završuju izdajom ljudskih i domovinskih najsvetijih in¬ 
teresa “ 9 , 

Kad je moderna filozofija stala da opravdava 
svaku i najslabiju zastranu individualnoga ljudskog 
duha, dajući joj kakav takav osnov za opstanak, nije u 
svom početnom destruktivnom potezu ni slutila, do¬ 
kle će doprijeti pristaše slobodnoga subjektivističkog 
nazora. Jedan je vijek već zamakao, otkako se ludoj 
neobuzdanoj čovječjoj misli pustilo maha, da obara 
sve, što može i posumnja o svemu, što jest i što bi 
moglo da bude. Neiscrpljivo je more ljudskih zablu¬ 
da. Strašna je njihova crna provalija. Još su strašnije 
posljedice ove umne bolesti . . . 

„Novo evangjelje čistog uma i ljudskog morala teško se je 
osvetilo baš našem modernom naraštaju. Nad moralnom i intele¬ 
ktualnom bijedom ne nariču svećenici i crkvenjaci, već i sami 
pobornici liberalnog smjera. Njihova je diagnoza dosta crna. I 
ovi vele, da je moderna duša potisnuta, zanemarena, zakržljala i 
bolesna. I pred njihovim je očima: bestidna gramzljivost, kojoj su 
i najgora sredstva dobra; neugasiva žegj za čisto animalnim pro¬ 
htjevima: ciničko ismjehivanje svib moralnih vrijednosti; bahatost 
u uspjehu i puzavost u neuspjehu i s tim skopčana arogantnost, 
prema slabijima i svesilnost prema jačima: pomanjkanje osjećaja 
dužnosti, odgovornosti i solidarnosti ljudske, apsolutna anestezija 
prema svemu, što je dobro, lijepo i plemenito: eto to je u veli¬ 
kim potezima slika naše duše kolektivno uzete .,, 10 

„Vidi se po ovoj diagnozi, što se ima držati o 
modernim dogmama umne veličine čovjeka i nje¬ 
gove tobožnje moralne nepokvarene svijesti. Njima 
izgleda bajka kršćanska nauka o istočnom grije¬ 
hu i slabostima ljudske naravi, a eto sami su njiho¬ 
vi ljudi prisiljeni da priznadu žalosne činjenice mo¬ 
ralnog rasapa. 

Crnu će diagnozu našega doba još crnijim bo 

jama da orise nesretni sin dobroga oca, koji je do 
dna hotio da iskapi pehar modernog života, pa pri 
koncu svoga književnog rada evo, što veli: Kada 
se čovječanstvo posmotri preglednim načinom, ne 
zna se, jeli ovo više ludnica, bolnica, tamnica ili 
bludilište. U svakome slučaju neko strahovito mje¬ 
sto..." 11 

3. — Kako je nekada F. Brunetiere pisao o 
bankrotu moderne znanosti, koja se hvastala, da je 
sama dostatna za riješenje svih metafizičkih pitanja, 
tako se i danas čuje isti glas s tom razlikom, da se 
on ne ograničuje samo na znanost, nego jednakim 
mjerilom proteže i na umjetnost. Ni ona ne može 
da živi snažnim jakim životom, jer bi morala da pred¬ 
stavlja intenzivni život duše. A dušu je u pravom 
značenju riječi moderni umjetnik ubio, uništio u 
sebi samome. 

Još je jedna razlika. Danas se sami poklonici i 
štovatelji moderne kulture, osjećajući njezin ledeni 
dah, zgražaju nad propašću, do koje ih je ona do¬ 
vela. Njihova su svjedočanstva neposredno istinita. 
Njihovi vapaji za pomoći, za obnovom, za preporo¬ 
dom, odraz najimtimnijega njihovog osjećanja. 

4. — Sve metode, što ih pruža ta ista kultura 
nijesu u stanju da unesu topline u zamrzle duše. U 
toj općoj vici za utjehom i oslobogjenjem snažno 
je odjeknuo glas glavara katoličke Crkve pape Pija 
XI; U svojoj prvoj enciklici progovorio je on, kako 
progovara čuvar istine, otac potištenih i predstavnik 
Kristove ljubavi. Pax Christi in regno Christi! Za 
mirom duše teži čovječanstvo, izobličeno od zla i 
pogrda na Boga. A taj mir daje samo Krist. Na 
njegovom krilu može da spokojno počine umoreno 
čovječanstvo. I zato valja da se k njemu povrati, s 
njim da živi, s njim umire . . . 


Taj je glas Pija XI., i ako mu dubinu i savre- 
menost priznaju i protivnici, ipak ostao glas vapiju¬ 
ćega u pustinji. Bolesnim sinovima modernoga ljudskog 
roda ne imponira riječ sv. Oca. Ni našima kod kuće. 
Neki od njih također uvidjaju zlo, što nas tare, o- 
sjećaju nemoć, u kojoj se krećemo, opažaju pustoš 
i prazninu oko sebe i u sebi, ali ne slušaju ovog 
glasa. Veći dio traži spas u svojim metodama, sred¬ 
stvima, što tek na oko liječe. 

Jedno je karakteristično, a ujedno utješljivo. 
Vapaji za oslobođenjem dolaze sa strane inteligencije. 
Od onih, što su imali prilike, da u punoj mjeri upo- 
znadu svu vrijednost „moderne" znanosti, umjetnosti 
i kulture uopće. Njihove su zato riječi, kad o eti¬ 
čkim vrednotama svoga modernog vijeka govore, je¬ 
dna kritika, kojoj valja priznati valjanost i kompe¬ 
tentnost. Mi nemamo razloga da sumnjamo u iskre¬ 
nost i istinitost njihovih izvoda. Naprotiv: cijenimo, 
da su oni tim vrijedniji, što su neposredniji i iskre¬ 
niji. 

Pogotovo su značajna takova izvađanja sa stra¬ 
ne onih, što se izrijekom ističu kao protivnici krš¬ 
ćanskog nazora o svijetu. Iznijet ćemo ovdje izvode 
jednog od njih, R. N. Coudenhove Karlegia, kako 
ih je nanizao svojedobno (21. I. 1922) u Neue freie 
Presse, a zabilježila ih „Socijalna misel" god. I. 
str. 233. 

„Kršćanstvo ima sigurne, vjekovne pojmove. Njihova valja¬ 
nost stoji izvan svake sumnje, unatoč više ili manje širokom tu¬ 
mačenju njihove đaleKosežnosti. Sve ima svoj početak u Bogu i 
opet sve k njemu stremi. Bog je za sredovječnog kršćanina bio 
jednako takova činjenica, kao što je za modernog čovjeka gravi- 
ticaja ili elektriciteta. Kršćanski je moral bio neophodni sastavni 
član sveopćeg božanskog reda. On je uregjivao osobni odnos čo¬ 
vjeka prema Bogu. Zato je važio kao nepomični temelj čitavog 
kulturnog, gospodarskog i socijalnog života. Tkogod je htio da 

ukloni taj temelj, smatrao se za neprijatelja ljudskog društva, 
pa se s njim prema tome i postupalo. 

Od vi -emena Luterovog otpada od Crkve počinje propadati 
,iav kršćanski svjetovni nazor megju velikim dijelom čovječanstva. 
Najprije otpad od Crkve, potom otpad od većine vjerskih istina 
(„prosvjeta"), zatim otpad od zadnje vjerske istine: Boga(„ materijali¬ 
zam"); posljednja je pak staoija otpad od morala. Jedno slijedi za 
drugim. „Prosvjetitelji" 18. vijeka su mislili, da mogu lako uni¬ 
štiti kršćansku vjeru, a da ipak ne naškode kršćanskom moralu. 
Borili su se proti teoretskog kršćanstva, ali su ipak htjeli da sa¬ 
čuvaju praktično kršćanstvo. Htjeli su, da sruše zgradu, ali da 
krov ostane neoštećen . . . . ! 

Možda opstoji Bog, a možda ga nema ... Na toj pak sumnji 
nije moguće zidati morala. I zato su ga oslonili na autoritet za¬ 
kona i običaja ... i ako su na svim drugim poljima pobijali 
autoritet. 

Valjalo je dakle tražiti drugi temelj moralu: Čovječanstvo 
• ■ • Megjutim, što je to drugo nego egoizam? Ljubiti čovječanstvo 
znači ljubiti sebe u čovječanstvu i čovječanstvo u sebi. Bez Boga 
je pak čovječanstvo nešto tako nepotpuno, kao što je nepotpun 
svaki pojedinac bez Boga. Od sveopćega egoizma čovječanstva, 
koji ljubi samoga sebe, do privatnog egoizma pojedinaca, od ko¬ 
jih svaki tek ljubi sebe, samo je jedan korak. 

A ljudi su dosljedno govorili: gdje nema ničega božanskoga •„ 
tamo nema nikakovih vrednota. To znači: tamo nema ničega , radi 
čega bi bilo vrijedno moralno živjeti . . . nema dakle uopće nikak¬ 
vog vječnog morala. „Bog je umro u vjeri Europe: za njim je u 
kratko vrijeme umro i moral". 

Materijalizam je dovršio što su prosvjetitelji započeli. Za 
materijalizam nema ni Boga ni morala, jer je sve tek razvoj ma¬ 
terije. Moral je samo dobar, da se neuke mase lakše vode. Kr¬ 
šćansko su osjećanje pako izrabljivali materijalistički vogje Euro¬ 
pe za svoj protukršćanski imperijalizam. Ali tako su kršćanstvo 
ubili u masi još prije. 

Proti materijalističkog materijalizma digao se isto tako ma¬ 
terijalistički marksizam. Sad su si kapitalisti i demagozi megjusob- 
no podijelili vladu nad raskršćanjenim ljudstvom. Na jednoj stra¬ 
ni oni, što iskorišćuju, a na drugoj oni, što zalugjuju. Prave idea¬ 
liste ismjehuju i ubijaju. Prvima je idol novac, drugima vlast. Tko 
je gore, osigurava si položaj opkopom od mrtvih, tko je dolje, hoće 
gore, pa ma kroz goru žrtava. 

Politički i gospodarski kaos, što ga danas proživljavamo, pos¬ 


ljedica je propasti morala. Propast pak morala je posljedica propasti kr¬ 
šćanskog nazora o svijetu. Megjutim mi još nijesmopali do posljednjeg 
stupnja. Jos uvijek je znatan dio Evrope kršćanski, ako ne iz vi¬ 
ših motiva, a ono bar iz navade. Tako pak slabi temelj doskora 
se mora srušiti. Ako se ne pojavi novi,'bolji nazor o svijetu, još 
prije nego što se kršćanski potpuno razori, postat će Evropa jedna 
velika družba zločinaca. Svatko će radije varati i krasti, nego po¬ 
šteno raditi. Broj djece i produkcija će padati, kredita će nestaja- 
ti. Korupcija će postati općenitom, i gnjila će Europa postati plijenom 
azijskih naroda, koji su si sačuvali više vjere. 

Socijalna reforma bez moralne ne će bijele rase spasiti od pro¬ 
pasti. Ako svladamo kapitalizam, a ostane imoralizam, ne će biti ni¬ 
šta bolje! Rješenje je u etičko - socijalnoj reformi, u reformi duha 
i ustnoja evropske družbe." 

Pisac ovih ovako jasno iznesenih izvoda do¬ 
bro vidi, gdje je korijen savremenoga zla. Mi nemamo 
s te strane njegovim izvodima ništa prigovoriti. Ali on ne 
vidi, kao ni toliki drugi, zvijezde spasa... Zašto ? Jer 
mu je kršćanstvo tek jedna historička, ljudska pojava 
kao budizam, judaizam ili islam... On strepi, da će 
se ono „potpuno rasuti", a s njim i kršćanski nazor o 
svijetu, pa teži za „novim, boljim" nazorom o svijetu... 

Nema vjere. A nema ni znanja o historičkoj 
misiji kršćanstva. Ne pozna Crkve. Nikad nije čuo 
ili barem nije razumio onih Kristovih riječi:,, ... 
na toj stijeni sazidat ću Crkvu svoju i vrata paklena 
ne će je nadvladati! “(Mt. 16, 18.). 

IV. 

Etički pokret i etička kultura. 

Duševna obnova, — Etika i kultura. — Kantova etička te¬ 
orija. — Etika bez religije. — Pokret za etičku kulturu. 

1. -r- Oni, koji vide kaos, beznadni vrtlog ovo¬ 
ga savremenog života, koji u neku ruku i predosje¬ 
ćaju svu grozotu jednoga nečasnog i neslavnog kon¬ 
ca . .. još nemaju snage, da rastvore oči i prime svije¬ 
tlo, što ga kršćanstvo nosi sa svojom pojavom Krista. 
Ne mogu, da se za nj odluče. Kolebaju i konačno se 
od njega odvraćaju nastojeći, da bučnim izjavama 
uguše svaki unutarnji glas, što se za njim javlja. 

A ipak ih nešto napred kreće ... 1 oni studi¬ 
raju psihu čovjeka, rastvaraju sve i najmanje pojave 
njegova individualnog unutarnjeg života i u njemu 
traže sredstvo, kojim će se oduprijeti smrti i rasulu. 
Glasno govore, da čovjeka treba preporoditi. Učiniti 
ga dobrim, plemenitim. Od svih mana očistiti njego¬ 
vu nutrinu, pa ga dovesti do jednoga stupnja etičkog 
osjećanja i djelovanja, na kojem će se proćutjeti 
sreća u njemu samome i okolo njega. Treba, vele, 
zaustaviti čovječanstvo pred provalijom, u koju srče 
. . . treba ga privesti k poštovanju savjesti, učiniti 
boljim, nego što se evo ukazuje na svim linijama. 
Treba ga spasiti ... 

Ali — vele — bez kršćanstva, naročito katolič¬ 
koga kršćanstva; šta više, bez religije uopće. Prepo¬ 
roditi ga etički, ali bez kršćanskoga morala! Bez za¬ 
povijedi Boga, a pogotovo Crkve. Iz njega samoga, 
iz čovjeka. 


„Na plavom polju u obliku elipse izlazi Sunce. Svjetlu ve¬ 
drinu prelijevaju tople zrake i ožaruju čita'* svemir. Tamo, gdje 
se najviše spuštaju u žarkim bojama sunčani vidici, plamte u' 
zlatnom sjaju jednostavne i uzvišene riječi: „Budi čovjek! 1 * 

čitav kozmos postaje na taj način shvatljiv, a sav misterij 
svijeta i života dobiva jednostavno svoje rješenje.** 

„Ono sunce jest um, plavo i vedro polje — srce, a tople i 
svijetle zrake — ljudski napori i djela. 

^Budi čovjek! I tvoja su nastojanja neograničena, tvoji 
putevi uzvišeni, a tvoja volja božanska! Tvoja je volja princ, 
a život carstvo. Uzgoji i obrazuj volju, kako bi u istinu postao 
vladar.“ (str. 4.) 12 

„Budi čovjek! To je suština svih vjera, simbol svih filozofija, 
najviša težnja svih duhova . . . Riječ čovjek uključuje vrutak svih 
kreposti i vrlina, pa biti čovjek, postati čovjek znači najveće djelo, 
najviši zakon svijeta: Konačnu svrhu vaselene.** 13 

Takovi se glasovi javljaju danas i kod nas. A 
javili su se i kod drugih naroda u drugo ranije vri¬ 
jeme . .. motivirani negdje drugačije, a negdje isto 
ovako kao što ih danas motivišu naši ljudi. 

U jednom se pokretači preporodne akcije slažu: 
ima se sva pažnja obratiti duši čovjekovoj. Život ima 
smisla samo onda, ako se svlada materijalizam. Za¬ 
to ima biti ideal čovječanstva: dobrota i ljubav, mi¬ 
losrđe i plemenština duha. Dobrota kao dominantni 
motiv, stoji na prvom mjestu. 

Dakle: etički ciljevi! Poprimajući pak opće 
usvojene ideje o prosvjetnom idealu čovjeka, o kul¬ 
turnom njegovom razvojnom usavršivanju postaju 
ove dvije značajke: kultura i etika osnovnom notom 
čitavoga ovog preporodnog nastojanja. 

Prof. dr. J odi označuje taj cilj ovako: „Mičemo 
da pokušamo učiniti djelotvornom misao humaniteta 
na najširoj osnovici i po njoj samoj. Ne ćemo nika- 
kove izvjesne dogme, nikakva jednoličnoga naučnog 
sistema, nikakva određenog statuta, da nas skupa 
drži. Jedino vjera da je moguće i da je potrebno 
trajnim uzajanim djelovanjem čovječje 

volje i razuma dobro unaprijediti, sarađi va¬ 
ti na blagostanju! napretku čovječan¬ 
stva —- ta će nas vjera držati na okupu. .. .“ u 

To je dosta jasno rečeno: religija, kakogod je 
uzeli, svaka ima svoje dogme, svaka je zaokružena u 
jedan sistem. Ima i svoje vrsti statute i ceremonije, 
različne znakove i praktične vježbe, po kojima se 
pripadnici raspoznaju i međusobno oduševljavaju. 
Svega toga nemaju i ne će da imaju preporoditelji 
čovječastva na bazi humaniteta. 

Oni zato ističu dvije odlike čovjekove: razum 
i volju kao jedine nosioce svega ljudskog napretka, 
snage i etičke vrijednosti. To je na oko sasvijem ta- 
čno. Čovjek nema drugih jačih i odličnijih svojstava 
svoje naravi, nego što su razum i volja. Primjetiti 
valja odmah, da preporoditelji ne govore o slobo¬ 
dnoj volji, nego samo o djelovanju volje. Gotovo od 
reda svi oni zastupaju mišljenje, da čovjek ni nema 
slobodne volje, a ne uviđaju, da tim prestaje za 
praktičan život svaka rasprava o dobrom ili zlom 
djelovanju, jer nema razlike između dobra i zla, ako 
nema slobode. 

I razum ima prevažnu ulogu u moralnom na¬ 
šem djelovanju. Istina je, da on kazuje, što je dobro 
a što zlo, pa prema tome prokazuje put, kojim u 
životu na činu valja poći. To je savjest prije djela ... 
glasnik onoga, koji je svoju volju usadio u našu 
narav. 

Ali ni toga „preporoditelji" ne priznaju. A ako 
toga ne priznadu, nijesu u stanju da istumače: zašto 
mora čovjek da sluša taj svoj razum i ako hoće 
etički da radi, zašto ne smije, da mu se opre. 

Sve njihovo glorificiranje uma nema smisla, 
ako mu se ne da jedan tumač, koji može da zado¬ 
volji stavljenom pitanju. To je doduše već znanstvena: 


etika, a etička društva po Jodlovom izlaganju imaju 
da budu tek posredni djelotvorni faktor između 
znanstvene etike i života. 15 

Jasno je dakle, da etička društva ne će da ima¬ 
ju posla s religijom. 

Etika dakle bez religije... čista čovječanska 
etika ! 

2. — Kao izvor idejnoga izgrađivanja služila je 
filozofija. Ona nakon reformacije u 16. vijeku naro¬ 
čitom željom kida veze religijskoga naziranja s filo¬ 
zofskim za onda ustaljenim mišljenjem. Ideja, da se 
čovjek u etičkom obziru potpuno osamosvoji, da ne 
bude u svom etičkom naziranju i djelovanju ni od 
koga diugoga ovisan, nego o samom sebi, zapravo 
o onom, što sam sebi kao normu propiše, ta je 
ideja samo nastavak onoga sistema, što ga je refor- 
macija u svoje vrijeme začela. Racionalistički princip: 
apsolutna sloboda, neovisnost, kako u idejnom, tako 
i u praktičnom životu, autonomija individua, rodila 
je na etičkom polju: ćudorednom autonomijom. Fi¬ 
lozofski joj je oblik u novijoj filozofiji dao najpre- 
gnantnije Kant, kad je napisao 16 ove riječi: „Die 
Moral, sofern sie auf dem Begriff des Menschen als 
eines freien Wesens begriindet ist, bedarf weder der 
Idee eines anderen Wesens iiber ihn um seine Pflicht 
zu erkennen, noch einer anderen Triebfeđer, als 
des Gesetzes selbst, um sie zu beobachten . . Sie be- 
daif „also zum Behuf ihrer selbst keineswegs der 
Religion". 

U pitanju snošaja etike i religije, Kantovo je 
stanovište ovakovo: područje ćudoređa spada u fi¬ 
lozofiju. U filozofskoj se spoznaji može poći dvo¬ 
jakim putem: ili iskustvenim (empiričkim) ili apri¬ 
ornim (neempiričkim). Kantova nauka o ćudoređu 
polazi ovim potonjim putem t. j. apriornim, neem- 

piričkim. 

Razlog: naša svijest nam jamči, da moralne 
norme, koje ravnaju našom voljom i koje ju određuju 
da čini ovo ili ono, imaju karakter bezuvjetne nuž¬ 
nosti. Naša svijest naime ne svjedoči o popuštanju, 
kad norma brani koji čin. Brani ga u svakom pogledu 
i ne da isprike. 

Iskustvo je pak uvijek pojedinačno. Nikad ono 
ne pruža zakona, koji bi bili apsolutne vrijednosti. 
Iskustvom dakle ne ćemo utvrditi ni upoznati te 
bezuvjetne nužnosti. A jer je ona po svjedočanstvu 
naše svijesti tu, valja poći do nje drugim putem . . . 
Zato se eto spoznaja moralnoga reda osniva a priori 
na čistom umu, t j. moralna nauka spada na me¬ 
tafiziku. 17 

Ta će moralna nauka da kritički ustanovi od- 
redbeno počelo, po kojem se luče naši čini u 
moralno dobre i zle. I ako pojedinac lako saznaje, 
što je dobro, a što zlo, filozofska spoznaja ima da 
ispita ovu svijest, da povuče granicu između onoga, 
što je empiričko i onoga, što je apriorno. 

I sad Kant izvodi iz pojma dužnosti norme, 
koje opredjeljuju i određuju moralnu vrijednost 
našega djelovanja. 

Zašto baš iz pojma dužnosti? Zato, veli, jer 
svako djelovanje, koje se u moralnom pogledu naziva 
dobrim, stoji u nužnoj svezi s pojmom dužnosti. A 
dužnost znači: ako smo prisiljeni, da neko djelovanje 
smatramo kao nužno u tom smislu da bi ga svaka 
umna volja, u koliko je umna, morala izvesti, tad je 
s ovim djelovanjem spojena pomisao općenitosti i 
nužnosti. 

Iz toga dakle, što nam se ukazuje i nužnim 
da to učinimo i općenito važnim, ne samo za nas, 
nego i za druge, nastaje za nas dužnost, da čin iz- 


-vršimo. Razlog dakle, zašto je ovaj čin moralan, jest: 
baš ona općenitost i nužnost, koja za volju znači 
•objektivni zakon: kategorički imperativ! 

Prema tome ne upliva na moralnu vrijednost 
sadržaj toga zakona, niti nakana, s koje se čin izvodi, 
nego jedino zakonitost djelovanja, općenitost i nužnost. 

Volja nije drugo nego praktički um. Kad na 
nju ne bi ništa drugo uplivalo, nego samo um, onda 
bi ona izvađala samo takove čine, koji bi bili 
savršeno dobri. Ali na nju uplivaju i drugi motivi: 
subjektivna poticala. Na te motive se ništa ne obazire 
onaj objektivni umstveni princip, nego kategorički 
zahtjeva djelovanje bez obzira na ikakovu težnju za 
ciljem. 18 Kategorički imperativ izriče: maksime dje¬ 
lovanja moraju biti podobne, dapostanu 
objektivni zakoni! On određuje dakle djelo¬ 
vanje bez ikakvoga obzira na empiričke uvjete, pa 
zato ne može ni sadržavati ništa drugo, nego puku 
zakonitost djelovanja. 

Otuda slijedi po Kantovom umovanju, da je 
određivanje volje:, samoodređivanje ili samozako- 
nodavstvo. Ona ne smije ići za empiričkim svrhama. 
Za njezinu moralnu vrijednost ne smije odlučivati 
zakon, koji bi se osnivao na svrhama izvan volje. 
Odredba bi takvoga zakona vrijedila samo hipote- 
tički, a ne kategorički. Volja je umnoga bića podložna 
moralnom zakonu, upravo zato, jer je autonomna t. j. 
jer si sama postavlja zakon. Najviši moralni princip 
jest dakle i može biti samo autonomija, dok se u 
heteronomiji ne može osnivati apsolutna ćudoredna 
vrijednost. 19 

Čitava etička teorija Kantova izvija se sada 
ovim putem: autonomija je temeljni princip; prakti¬ 
čni um ne može da provodi moralni zakon, da o- 
pravdano i s uspjehom teži k najvišoj sreći, ako 

nema zato zbiljskih uvjeta . . . Sama spoznaja ne do¬ 
staje. To i Kant priznaje. Teoretsko umovanje nosi 
karakter apriornosti subjektivnoga znanja i po njemu 
nikad do realnoga cilja. Zato, veli, za praktičnu iz¬ 
vedbu moralnoga zakona valja pretpostaviti opstojnost 
Boga ...On opstoji baš zato, jer drugačije 
nije moguće polučiti sreće i blaženstva. 

Znači dakle po Kantovom umovanju: da je 
religija samo jedna karika u nizu postulata praktič¬ 
noga uma. Ne osniva se dakle moral na religiji, nego 
obratno: religija na moralu. 

U tom i jest bitna razlika između Kantova i 
skolastičnoga t. j. kršćanskog shvatanja odnosa iz¬ 
među etike i religije. 20 

Njegova je etička teorija prilagođena čitavom 
njegovom sistemu: jedno je teoretska spoznaja, a 
drugo je svijet izvan subjekta. Među njima nema 
realne veze, niti ikakova teoretska spoznaja može da 
ima kakove vrijednosti za taj svijet. 

A to je s temelja krivo. Čitavo je Kantovo umovanje 
pogrješno, kako znate: jer u „kritici praktičnoga uma„ 
spasava ono, što je „kritikom čistoga urna" razorio. 
Logički strogi izvodi doveli bi k nihilizmu . . . 

A u našem pitanju evo zašto ne valja njegovo 
umovanje: negledajući na izvode, kojima Kant dolazi 
do temelja etike, principa autonomije, valjaše pitati: 
Po čemu sam ja dužan da slušam odredbe praktič¬ 
noga uma? Ne moram li biti najprije na čistu, da te 
odredbe imaju solidan temelj? 

„Zapovijed dakle ne može zbiljski opstojati, 
odgovara dr. S. Zimmermann, 21 a niti je možemo 
spoznati, ako se ne pretpostavi opstojanje svih uvjeta, 
koji se iziskuju za izvedbu zapovijedi. Prema tome, 
ako je opstanak božji neophodni uvjet za ostvarenje 
najvišeg dobra, tada ovo ostvarenje postaje. 


za nas moralna obveza tek nakon štosmo 
teoretski upoznali božju egzisten ci j u. Bez 
ove teoretske sigurnosti o božjem bitku, nema kate¬ 
gorički zahtjev (da ostvarujemo najviše dobro) ni- 
kakove vrijednosti već je posve neosnovana pret¬ 
postavka." 

Kantovo je načelno stajalište valjalo istaknuti, 
da se vidi, gdje je u novije doba temelj onako 
odlučne težnje, da se etika dijeli od religije. 

* 

3- Ta je ideja našla jakoga odziva među 

filozofima. Ne samo to. Alfred Fouillee, uvaženi 
francuski filozof, misli, da je neovisnost morala od 
religije jedna tačka, u kojoj se svi filozofi slažu, pa 
ma kojoj filozofskoj struji pripadali. One, koji te 
misli ne prihvaćaju, naziva nevrijednim imena „filozof." 

Ima Fouillee dijelom pravo . . . Nema gotovo 
filozofa u modernom našem intelektualnom zapadu, 
ako ne stoji izrično na kršćanskom stanovištu, koji 
ne bi usvajao ove teze. Zar možda zato, jer bi ona 
svojom evidentnošću silila na to, da je prihvatimo? 
Ne, nego zato, što je duh moderne filozofije otrovan, 
njezini putevi zasjenjeni, a njezini poklonici, mnogi 
barem, zaslijepljeni. Jedva se u najnovije doba jav- 
ljaju pojedinci, koji smažu snage, da se kreću izvan 
onih zasjenjenih kantovskih puteva i da samostalno 
kroče k upoznavanju istine. 22 

Bez ćudorednoga poretka u društvu, dakle bez 
morala, nema društvu opstanka. To svi priznaju. Oni 
dakle, koji su se u svom mišljenju otuđili ideji 
Boga, traže, kako da spase moral bez njega i njegovih 
obveza. Stvaraju tako etiku i moral bez religije. Za¬ 
nose se za etičkom kulturom, izdižu čovjeka, glorifi¬ 
ciraju njegove sposobnosti, a u svemu ipak osjećaju 
jednu slabost svojih pustih fraza, praznih riječi . . . 

Kršćanstvo je preporodilo svijet. To je historijska 
činjenica, koju valja priznati. Svi pokušaji izmicanja 
ništa ne koriste. Historija se ne da patvoriti. I ono,, 
što se patvoreno držalo jedno vrijeme: palo je ... 
Držalo se jedino zato, jer nije čitava historijska istina 
potpuno bila poznata. 

Kršćanstvo je religija. I kad mi tražimo prepo¬ 
rod modernoga društva na temeljima kršćanstva, traži¬ 
mo, da se vjeri u društvenom životu dade onaj položaj i 
poštovanje, što ga ona kao najjači faktor zahtijeva. 

Ali, tu se sukobljujemo s duhom moderne kul¬ 
ture. On ne će vjere, jer ne će kršćanstva. A kr¬ 
šćanstva ne će, jer ne će Krista. Još, još . .. Krista,, 
kao najmudrijega i najidealnijega čovjeka, ali nikako 
kao božansku osobu. 

Nastaje otimanje o njegovu baštinu. Njegovoj 
etičkoj nauci poklanja se Tolstoj i cio niz velikih 
umova. Ali oni biraju. Ono, što im se sviđa, primaju 
i hvale, dok se na cjelokupnu Kristovu nauku, kao 
jedinstven sistem, ne obaziru. 

Ne trebaju Kristove religije, ali trebaju njegovu 
etiku. I mjesto religije postavljaju etiku. 

Ona postaje po njihovom idealni cilj svih težnja 
čovječanstva, spas našega rasklimanog društvenog 
života. Filozofija ju je odijelila od religije samo zato, 
da može barem na oko upravljati ljudska srca k 
onim visokim idealima, kojima je religija doista uprav¬ 
ljala duše ljudi. Oštrice su etike bez religije 
naročito uperene proti Crkve i one filozofije, koja 
postavlja i dokazuje tezu, da u životu nema etike 
bez religije. 

To se nastojanje za izgradnjom etike bez reli¬ 
gije izvilo u sistem t. zv. etičke kulture. 

I obratno: sistem jedne religije, koja negira 
dogme i kult, a sa devizom za ćudorednim autonom¬ 


nim preporodom, to je etička kultura. 

Jedan sistem dakle, koji razvija barjak za po¬ 
bjedom etičkih principa, naglasuje težnju za moralnim 
preporodom društva i pojedinaca, ističe samilost, 
ljubav, trpljenje i suosjećanje za bližnjega, ali podje- 
dno izrično otklanja svaki vez s vjerom ili s motivima 
vjerskoga karaktera. 

Takav je pokret stao da razvija svoje djelovanje 
i u našim stranama. Dirigiran je iz Sarajeva od g. 
Miljenka Vidovića. 

V. 

Historijski podaci. 

Hobbes. — Comte. — Paulsen. — Wunđt. — Društva za etičku 
kulturu. — Felix Adler. — G. v. Gizycki. — Dr. W. Porster. 

1. — Čitavo je moderno filozofsko mišljenje 
stajalo do naših dana najviše pod uplivom Kantova 
duha. I ako je ideja neovisnoga morala starija od 
Kanta, opet se od Kantova nastupa ta misao sma¬ 
trala postulatom modernoga mišljenja. Pozivom na 
Kantov autoritet izgrađivala se etika bez religije 
kao usvojeni filozofski sistem. Naročito u njemačkoj 
filozofiji, koja je sebi osvojila prvu riječ u povijesti 
-filozofije novoga doba. 

Od vremena je reformacije prošlo gotovo jedno 
stoljeće, dok je prvi Th. Hobbes (1588.—1679.) u 
svojim djelima izrično odijelio moral od religije. 
Njegovo je međutim mišljenje u ovoj stvari toliko 
osebujno, da nije moglo imati jačega utjecaja. Za nj 
je ishodnim etičkim principom država. A s ova¬ 
kvim se načelom ipak nije dalo prodrijeti u jačem 
stilu. 

Veću važnost ima pozitivistička filozofija C o m- 
teova (1798.—1857.). Šta više, ona je po svom 
akcentuiranju najvećega pozitivnog fakta „čovječan¬ 
stva" (,,Le grande etre) — i danas jedna osnovna ideja to¬ 
ga pokreta. Čovječanstvu ima da se pokloni pojedinac, 
njemu da posveti svoje energije: za čovječanstvo da 
živi, da se žrtvuje. Religiju je humaniteta stvorio 
pozitivizam, u njoj je i najviša moralna zasada uklju¬ 
čena. Etika je tako jedan dio religije humaniteta. 


Odonda je laička etika mnogo obrađivana. 
Nakon Kanta se niže cio niz u povijesti filozofije 
važnih imena, što sad prigodice, sad ex professo 
raščinjaju ovaj predmet i pokazuju, kako se ima 
shvatiti etika neovisno od religije. 

2. — Susrećemo se i na oko sa suprotnim mi¬ 
šljenjima, gdje se o vjeri govori sa zanosom, a o 
njezinoj važnosti s naročitim akcentom. A u stva¬ 
ri ta vjera ne izgrađuje i ne podržava etike. Fr. 
Paulsen konstatira historijske Činjenice, da je 
naročito na starijoj razvojnoj skali pojedinih na¬ 
roda vjera i moral u uskom savezu; da su zapovi¬ 
jedi jednoga i drugoga gotovo jedinstvene, a pobožnost 
i ćudoredna čestitost, da se skoro istovjetuju. 23 Vanj¬ 
ski je razlog tome s jedne strane svećenički cere¬ 
monijal, strog i tačan, a s druge strane srodnost 
vjerskih i moralnih dužnosti: svladavanje svoje volje, 
poniznost, priznavanje autoriteta. Unutarnji razlog 
zapaža Paulsen u čežnji ljudske volje za savršenim. 24 

Dozvoljava, da moral ne mora imati veza s 
religijom; da se i život može tako odvijati bez 
obzira na lično naziranje o sv jetu i životu. A to 
zato, jer su moralni zakoni naravni zakoni, „Natur- 
gesetze", u tom smislu: što na njima počiva razvoj 
života. Oni vežu i ateistu i materijalistu jednako kao 
i vjernoga idealistu. 25 

I dalje Paulsen ispravno opaža: „Svatko sudi 
o svijetu i životu po iskustvima.svoga vlastitog života, 
pa će život idealiste dati vjeru, koja čudesa stvara, 
a život će materijaliste ostati nizak, jer mu je volja 
takova, a vjera nikakova.“ 26 To svoje razmatranje o 
vjeri i njezinoj snazi za život, o idealizmu i samo¬ 
prijegoru završuje Paulsen ovim riječima: „Vjera u 
Boga odgovara unutarnjoj najdubljoj potrebi ljudske 
duše. Povijest se čovječanstva ne da ni zamisliti bez 


vjere u Boga. Tim je ujedno dan odgovor na naše 
pitanje: Ćudorednost i religija spadaj une- 
razdruživo zajedno. Ćudoredna volja, čuvstvo, 
što vrije ćudorednim idejama, rađa svagdje i svuda bilo 
pod kojomgod formom jedno religiozno naziranje." 27 

„Na tom ne će ni budućnost ništa promijeniti. 
Ona može izmijeniti forme religijskoga života, ali re¬ 
ligija sama, poštovanje i pouzdanje k onom, što je 
iznad nas, ne će nikad izumrijeti ..." 

Zar ne, krasnih li riječi? Možemo li mi ljepše 
uznositi snagu vjere u Boga i njezinu sliku u duša¬ 
ma ljudskim? 

Ali što hasni, kad taj isti Faulsen odmah na 
slijedećoj strani 28 piše, da je vjera u Boga kao u 
jedno biće izvan svijeta „na umoru i nikad 
više ne će oživjeti". Bio monoteizam bio politeizam, veli, 
dok smatra božanstvo kao realno biće izvan svi¬ 
jeta, vodi k ateizmu. Zato pogledi s ovakovim pojmom 
o vjeri, nikako ne mogu pogodovati ispravnom shva- 
tanju o etici. Kada je pojam religije pogrješan, ne¬ 
maju ni misli o etici, koja je po Paulsenu „nerazdruživo" 
vezana uz religiju, nikakove stvarne vrijednosti. 

Eto do kakovih neharmoničnosti dovodi zabluda. 
Kod Paulsena se to više osjeća, jer on inače ima 
otvoreno oko za život, njegovu ozbiljnost i borbe. 
„Bit je religije u čuvstvu poštovanja pred neizmjernim, 
iz čega izvire naš život, i kamo utiče . .. Osjećaj, da 
je neizmjerno: nešto, u čem raste i klije naš vlastiti 
život i nastojanje kao trajni dio njega samoga .“ M 

Ovakav dakako pojam o religiji, vjerujemo, ne 
će nikada izumrijeti. Ali mi odlučno poričemo, da 
čovječanstvo može imati od njega koristi. Pojam 
religije mora biti vezan na stvarnost, konkretno 
biće, inače ostaje magloviti zanos, fraza i produkt 
fantazije, koji može svatko da nateže kako hoće. 


3. — W. Wundt hvali Schleiermachera, što je 
kao jedan od njemačkih teologa imao kuraže, da odi¬ 
jeli moral od religije, pa svakom pojedinom dodijeli 
njegovo vlastito područje. Zabacuje Kantovu moralnu 
teologiju i filozofiju 81 i konstatira, da je dioba pro¬ 
vedena samo za svrhe djelovanja, a nipošto za mo¬ 
tive, pa da je ćudoredno poimanje u tom smislu vaz¬ 
da vezano s religijskim 32 . I on dakle sjedinjuje etiku 
s religijom kao i Paulsen; ali jednako mu religija ni¬ 
je ništa drugo nego skup psiholoških fenomena: raz¬ 
novrsni pojavi predočbenih slika i čuvstava kod po¬ 
jedinaca i kod naroda 33 . 

E. v. Hartman n provodi Kantovu etiku na 
svim linijama. Njemu je šta više religija tek nešto i- 
dealno: ne doduše u formi pomišljanja, nego unutar¬ 
njega osjećanja. Ona se može realizirati jedino na 
polju ćudorednosti 34 . Ona je kruna svega našeg etič¬ 
kog nastojanja. 

Među pristašama nazora o neovisnom moralu 
valja osim spomenutih filozofa navesti još H. Hoff- 

dinga, A. Dohringa i R. Munsterberga 35 . 

* 

Karakteristično je pisanje Maxa Norđau u njegovom zna¬ 
nom djelu: „Konventionelle Liigen“ još u godini 1884., gdje on kao 
causer najljepše ilustrira mentalitet inteligentnih krugova pred 40 go¬ 
dina pišući: „Religiozni je moral samovoljan, površan, gotovo ne¬ 
moralan... Njegovi su motivi: strah, korist, nada na rajsko veselje 
ili bojazan pred vražjom sumpornom vatrom.. To je moral za dje¬ 
cu, koju možeš stjerati u red prijetnjom sa šibom ili kakovim obe¬ 
ćanjem. . 1136 

Odavde vidite pod kakovim se vidom stale u- 
nositi ideje o neovisnom moralu među šire slojeve- 

Dok su filozofi pertraktirali ovo pitanje s različi¬ 
tih svojih stanovišta, nije ono još u praktičnom ži¬ 
votu imalo velikoga odziva. Ali nije ostalo kod samoga 
teoretskog filozofskog raspravljanja, nego se pošlo pro¬ 
pagandističkim putem. Konačno: to je i pravo. Ideje 

imadu samo toliko prava na opstanak, koliko pokažu 
sposobnosti za život. 

4. —• Teoretski je osnov za etiku bez religije 
bio izgrađen. Da se i u životu provede etičko po¬ 
boljšanje ili preporod društva na principima i po me¬ 
todama, što ih je racionalistička filozofija osvijetlila, 
provele su se organizacije, stvarala društva, sklapali 
savezi, izdavali organi, što će podržavati idejni život 
osnovanih društava. Priređivali kongresi, disputiralo, 
oduševljavalo... sve dakle u stilu jednoga pokreta s 
religioznim aliriina, koji hoće da stekne pristaša... 

Prvo je društvo za etičku kulturu osnovao god. 
1876. u Americi Felix Adler, profesor na sveučili¬ 
štu u New Yorku. Slična društva nastadoše zatim u 
Filadelfiji, Chicagu, pa se god. 1887. složiše u savez 
društava za etičku kulturu. Uz prvoga Adlera valja 
spomenuti kao preteče pokreta: Stantona Coita i W. 
Mackinuyre Satlera, te Warnera Fite 87 . Djela je 
njihova na njemački preveo prof. G. v. Gizycki. Prvi 
pak počeci provođenja praktičkoga laičkog moralizo- 
vanja padaju u Francuskoj u osamdesetim godinama 
prošloga vijeka, pred kakovih četrdeset godina 38 . 
Zakonom od god. 1882. izbačen je ondje vjeronauk 
iz škola. Od godine 1886. smiju ga podučavati samo 
laici učitelji. Mjesto vjerske obuke stupa etička t. zv. 
„instruction civique“. To je djelo ministara Paul Berta 
i Jules Ferrya. 

lste godine 1882. raspisuje u Njemačkoj društvo 
,,Lessing“ nagradu za jednu popularno naučnu knji¬ 
gu, u kojoj će biti izloženi ćudoredni zakoni isklju¬ 
čivo na nedvojbenim činjenicama naravne spoznaje.. 
Od 65 radova odnese nagradu djelo: „Grundztige der 
Moral“ od G. v. Gizyckija, za onda privatnoga docen¬ 
ta na sveučilištu u Berlinu. 

Njegovo je djelovanje bilo odsada naročito po¬ 


svećeno ovoj propagandi. Misli, koje su ga vodile 
jesu ove: u vrijeme, kad religijsko vjerovanje gubi 
svoj upliv u širokim krugovima, praktična je potre¬ 
ba za jednom naukom o ćudoređu, koja će stajati 
na vlastitim nogama... i koja će biti ne teološka i 
autoritativna, nego svjetska i znanstvena, t. j. osnova¬ 
na samo na umu i iskustvu. Država treba da nado¬ 
mjesti u javnim školama nauk vjere naukom o mo¬ 
ralu neovisnom od svakih transcedentnih pretpostav¬ 
ki, a religijska kultura nek bude prepuštena čisto 
privatnoj familijarnoj inicijativi. 

Po ovom vidite, gdje je korijen i onom savre- 
menom teženju naših liberalnih krugova za izbaciva¬ 
njem nauka vjere iz naših škola. 

U svom glavnom djelu ,,Moralphilosophie“ raz¬ 
vija Gizycki ove ideje: „.. .. moralno je odgovoran 
samo svatko sebi. Najviše i jedino sveto jest naša 
savjest. Čovječanstvo skida moral s neba na zemlju 
. .. ono, što je najviše u naravi, to je u čovjeku . . . 
da je samostalan. Pa makar da mu ne zapovijeda 
štogod kakav bog ili kakova narav . . . njegova mu 
savjest dovikuje kao zapovijed: Podaj svom životu 
ćudorednu svrhu (Gib deinem Leben einen sittlichen 
Zweck!)“ 89 

U Njemačkoj je prvo etičko društvo osnovao 
god. 1892. isti profesor Adler. Predsjednikom toga 
prvog društva bude profesor Dr. W. Forster, otac 
glasovitoga savremenog pedagoga. Prof. Gizycki počne 
s izdavanjem časopisa „Mitteilungen der deutschen 
Gesellschaft fiir etische Kultur“, koji se od god. 1893. 
prozove „Etische Kultur“. Od poznatijih imena sta- 
više se odmah od početka u redove ovoga pokreta 
profesori: Jodl (Prag), Theob. Ziegler (Strassburg), 
Al. Riehl (Freiburg). 

Već u augustu 1893. drži ovo prvo društvo svoj 

prošireni sastanak u Eisenachu za unapređenje i ši¬ 
renje etičke kulture. Osniva Akademiju za etičku 
kulturu, nabacuje ideju za osnutkom internacionalnoga 
etičkog saveza. God. 1896. na internacionalnom etič¬ 
kom kongresu u Zurichu bude osnovano stalno sek- 
retarsko mjesto etičkoga saveza. Prvi je generalni se¬ 
kretar bio prof. Dr. Fr. W. Forster, spomenuti savre- 
meni pedagog. Tome se internacionalnom etičkom 
savezu priključila Amerika, Engleska. Njemačka, Au¬ 
strija, Italija i Švicarska. 

* * 

* 

Sad ćemo u glavnim potezima dati karakteris¬ 
tiku ovoga etičkog pokreta prema izjavama samih nje¬ 
govih glavnih ideologa. 


VI. 

Osnovne crte sistema. 

Ni religija ni filozofski nazor. — Praktično dobro djelova¬ 
nje. — Kantov kategorički imperativ. — Naravne čovječje sposobnost. 

1. — U pravilima prvoga engleskog saveza eti¬ 
čkih društava stoji, da im je svrha: oplemeniti mo¬ 
ralni život članova i društva, kojemu oni pripadaju 
i to: bez obzira na teološko.i filozofsko naziranje. 40 

U jednom cirkularu, što ga je W. M. Šalter 
sastavio za propagandu, ovako se karakteriše: Etički 
pokret nema nikakove ispovijesti vjere i ne naučava 
nikakove religije, u koliko se pod religijom razumi¬ 
jeva izvjesna predožba o Bogu. On se ipak ne stav¬ 
lja u nikakovu protimbu s religijom. Njegovim je 
članovima i govornicima na konferencijama slobodno, 
da si usvoje kojegod religijsko stanovište, koje im se 
čini najpametnijim. Neki zato od njih misle, da je 
etika religija, u koliko je pošteno moralno djelovanje 
sredstvom, da veže konačnu dušu s beskonačnim 
bićem. Drugi su opet potpuni sekularisti . . . Vez, koji 
članove veže nije u kakovom izvjesnom teološkom 
nazoru ili teoriji, nego u praktičnom moralnom cilju. 

0 cilju etičkoga pokreta ovako govori prof. 
Adler: Da li tkogod ima vjeru ili nema, to je bez 
važnosti obzirom na pravedno djelovanje. Nema ne¬ 
koga filozofskog nazora, na kojemu bi počivalo eti¬ 
čko gibanje. Ono se ne osniva niti na Spencerovom, 
niti na panteističkom, a niti na materijalističkom 
s'stemu. Etičko gibanje govori jednostavno: Čini pra¬ 
vo iz razloga, kojega držiš za pravi ili ispravni! Naš 

program ima samo jednu tačku: praktično dobro 
djelovanje. 

2. — A sada evo u čemu je to djelovanje: ono 
znači za budućnost novo stanje, osnovano na pra¬ 
vednosti; novi društveni red, u kojem ne će ma¬ 
njina na račun muke i bijede ogromne većine ići za 
bogatstvom, nego gdje će svi moći da vode jedan 
potpuno čovječji život. Ono znači za budućnost novi 
zakon čistoće u odnosu obaju spolova, zakon čistoće 
u braku i izvan braka: potpuno shvatanje dužnosti 
muža prama ženi, novi pojam o položaju i časti žene. 
Novo poštovanje prama djetetu, novi odgoj . . . novu 
savjest.. . novo srce ... 

Šalter veli: Svijet je već umoran od slušanja 
o kraljevstvu nebeskom. Uspostava prava i praved¬ 
nosti, te sreće čovjekove na ovom svijetu, to je 
temeljna misao nove religije. 

Društva za etičku kulturu hoće:,, . . . ono,što je 
svima dobrim ljudima zajedničko ... da probude i 
da ojačaju ... Obzirom na tu svrhu slijede etička 
društva princip široke susretljivosti sa svim religij¬ 
skim predodžbama. I naprama onim ljudima, koji s 
crkvom drže, ali ipak priznaju, da ima nešto, što 
veže srca, neovisno od svakoga vjerskog priznanja — 
stoje ona u prijateljskom stavu. Samo se prama 
principijelnoj intoleranciji drže neprijateljski ... On 
smatra neprijateljem svakoga ljudskog društva onoga, 
koji ćudorednu čestitost i socijalnu vrijednost ljudi 
mjeri po svojim vjerskim predodžbama. 

„Etičko društvo drži, da je bitno na svakom 
čovjeku: ne njegov odnošaj prama Bogu, nego prama 
čovječanstvu.“ 

„Radi se samo o tom, da se ostvari misao, 
što ju je pred sto godina izrekao Kant, kojemu se 
kategorički imperativ vidio kao čvrsta stijena, na 


kojoj je osnovana sva religija i sva filozofija. Radi 
se o tom: da se i izvana udruži ono, što je davno 
udruženo jednim nevidljivim etičkim vezom ... To 
udruženje hoće da u prvom redu potcrta čuvstvo 
dužnosti i odgovornosti, poštivanje ćudoredne snage, 
koju su toliki izgubili, naviku da se radi iz jednog 
središta, riječju: da potcrta nutarnje jedinstvo mi¬ 
šljenja ...“ 

„Temeljni nazori slobodnih zidara bez sumnje 
su u veoma uskoj vezi s ovim nastojanjem, kojim 
čovječanstvo nastupa jednu novu i širu stazu mirnog 
sporazumijevanja." 41 

Unatoč toga otvoreno se izjavljuje ovaj pokret 
za to, da se ne kida s crkvenim običajima, propo¬ 
vijedima, muzikom . . . jer su to potrebe čovječje 
duše, pa će se i tako doći do jasnoga shvatanja pra¬ 
vih religioznih predodžbi i oplemenjenja religioznoga 
kulta ... 

Zato Adler u svom govoru u Berlinu kaže: Mi, 
barem mnogi od nas, izgubili smo staro svoje nazi- 
ranje o svijetu. Na njegovo mjesto nije stupilo — 
ništa. Pogled se na svijet i svemir zamračivao sve 
više ... Mi nijesmo zato pod svaku cijenu antireli- 
giozni, nego gojimo uvjerenje, da se na putu etičke 
kulture može doći do jednoga novog nazora o svijetu, 
do jednoga religioznog osvjedočenja .. No o tom mi¬ 
šljenju nije nipošto ovisan pristanak uz koje etičko 
društvo .. . 

3. — Još je jasnije i otvorenije ono, što piše 
prof. Jod 1 u časopisu „Etische Kultur“ od 1. 1. 1893: 

„Mi ne navješćujemo nikakva novog evanđe- 
1.13, nego pjevamo staru pjesmu nad pjesmama — 
o čovječanstvu. Mi hoćemo da temeljne misli ćudo¬ 
redne mndrosti navješćujemo ne kao objavu kakva 
božanskog duha, ne kao zasade kakva nadsvjetskog 

Dr Živković » 

autoriteta, ne kao sredstva, po kojima ćeš postati 
dionikom veselja na onome svijetu . . . nego jedno¬ 
stavnu zapovijed uma, onoga čovječanstva, što je 
došlo do svijesti svoga dostojanstva, svoga cilja i do 
sredstava, koja k njemu vode. Mi ne mislimo, da 
oslonimo svoje sile na drugoga, osim na snagu, što 
nam je od vajkada pokazuju iskustvo i povijest, ži¬ 
vom i djelotvornom u čovječanstvu: na dobru volju, 
vođenu razumnom uviđavnošću. Mi priznajemo da 
ništa ne znamo o tom: ima li za čovječanstvo kao 
takovo i za pojedinca u njemu, još zadaća i ciljeva, 
što sežu preko ovoga zemaljskog života. Kakogod s 
tim bilo: i za to daleko doba ... ne može nipošto 
biti bolje priprave, nego da se svagdanji život čo¬ 
vječanstva tako uredi, da se neizbježive teškoće u 
životu izravnaju, svako pravo svoju potvrdu, svaka 
snaga svoj djelokrug nađe, a svaka bol barem svoju 
utjehu. . .“ 

Radi naročitoga karakterističnog značenja za od¬ 
nos pokreta prama religiji spominjem i ovo: na sa¬ 
stanku je u Eisenachu govorio prof. Dr. Maass (Bre- 
slau) u svom predavanju o odnosu etike prama 
religiji. Naglasio je, da je potreban jedan božanski 
ideal kao zadnji cilj, izvor i uzrok svega života i 
djelovanja našega... Po njegovim izvodima nedostaju 
nam u životu tek obziri koristi... da čovjeka oduše¬ 
ve i trajno obavežu na etičko djelovanje. 

Tomu se energično opro prof. Jodl uz odobra¬ 
vanje sviju. On je protiv ovih izvoda prof. Maassa 
rekao: Etiku je do sada vodila dogmatika. Ako mi 
hoćemo da imamo razlog svome opstanku — mi je 
moramo postaviti na neodvisni temelj. Ljude treba 
učiniti boljima, društvo valja ćudoredno preobraziti. 
S tim radom ne možemo čekati, dok se riješe pitanja: 
da li duh potječe od materije ili materija od duha. 


O posljednjim će metafizičkim pitanjima biti uvijek 
disputa .. . ali u jednom se možemo i moramo složiti: 
da sebe same učinimo etičkim ljudima, a društvo 
ljudsko isto takovim .. . 

4. — Kratko dakle ovako: ne brinimo se ništa 
za eventualni prekogrobni život. Živimo za ovaj . . . 
Da li onaj postoji ne znamo, ali živimo etički . . .Ra¬ 
zlog? Jer je to tako lijepo i dobro ... i ništa više. 

Da upotpunimo ovu karakteristiku, još ćemo 
spomenuti: Dr. Lovvenstein u referatu „Akade- 
mie fur etische Kultur“ rekao je ovo: Etički pokret 
hoće, kako znate, da k o n f e s i o n a 1 n u poduku 
uvjeri nadomjesti jednom etičkom po- 
dukom... neovisnom od ikakva nazora o svijetu, 
a slobodnom od svake religiozne ili antireligiozne 
tendence .. . Dr. A. Doring ovako: Mi ne težimo za 
ostvarenjem ćudorednih ciljeva, što se oslanjaju nad 
našu nadnaravnu snagu, nego za takovim, što poči¬ 
va na naravnim čovječjim sposobnostima. Mogućnost 
se ćudorednoga odgoja uopće kod nas pokriva pot¬ 
puno s naravnom mogućnošću ... 

Iz ovih neki poteza vidite, za čim ide etički 
pokret, koji se pred par decenija razmahao po Njemač¬ 
koj. 

* * 

* 

A sada da ogledamo naš etički pokret, koga vo¬ 
di g. Miljenko Vidović u Sarajevu. 

VII. 

Vidovićev etički pokret. 

Ideja neovisnoga morala. — Ideja humanitet-a. Religiozni 
indiferentizam. — Ljudska sreća. — Buđenje snaga. — „Novi život". 
— Nesređenost i protivurjeeje. — Mutno obzorje. — Budistički ideal. 

Etički pokret g. Miljenka Vidovića pokazuje u 
idejnom pogledu i organizacijskoj strukturi jedno tač- 
no nasljedovanje stranih pokreta za etičku kulturu. 

1. — Trajno i odlučno naglasuje kao temeljnu 
tezu: etiku bez religije 42 ... dakle ideju neovisnoga 
morala. Autonomizam u pitanju ćudoređa u smi¬ 
slu izvoda Kantovih, a naročito najpoznatijih ideologa 
etičke kulture profesora Gizyckija, Jodla i Adlera. 

Otud dakako slijede izvodi, što ih g. M. V. u- 
svaja, a nikako ne odgovaraju objektivnom tačnom 
opredjelenju pojmova. 

„Čovjeka oplemeniti, podići i' ćudoredno usavršiti: vezati 
ljude medjusobno u ljubavi i izmjeničnoj pomoći; ostvariti u nji¬ 
hovim dušama kraljevstvo nebesko, i načiniti ljude savršenima 
„kao što je savršen otac nebeski 11 — to je, veli g. M. V., po 
Kristovoj nauci glavna zadaća vjere. 1143 

Nema sumnje, da je i to zadaća vjere, ali je 
netačno reći, da je to glavna zadaća vjere. Baš o- 
datle, što se smatra glavnom, dakle prvotnom i te¬ 
meljnom njezinom zadaćom formiranje pojedinaca u 
odnosu naprama drugim pojedincima, bolje u odnosu 
naprama društvu, potiče krivo poimanje i vjere i 
Crkve kao vjerske organizacije. Bitna je zadaća vjere 


može ispravnim kvalificirati i odnos naprama Bogu. 
Ali je krivo smetnuti s vida vrhovni princip, a upri¬ 
jeti pogled samo na podređeni t. j na čovjeka. 

U svom predavanju „Faktor rada — evan¬ 
đelje života" (Sarajevo 1927., Štamparski zavod 
d. d.) ističe V. rad kao glavni faktor ne samo za 
prosvjetni, nego i za etički napredak društva. Ali 
religije kao etičkoga faktora — ne pozna! Njemu 
će pojedinac „odoljeti u svim napastima" samo ako 
je vrijedan radnik! (str. 19.). Princip rada identificira 
s principom morala, zapravo: unosi tako zabunu u 
pravo pojmovno shvaćanje o moralu. 

Propovijedanje neovisnoga morala do¬ 
voljno ističu ove izjave: 

„Sve se je u religiji s vremenom prometnulo samo u 
lormalizam, puke obrede. Sve je samo slovo, a ne duh, kao 
što reče veliki biskup Štrosmajer. (A gdje i kada reče to veliki 
biskup? Ni mjesto ni vrijeme nije navedeno! Op. pisca.) Svaka 
je religija izvorno jedna pedagoška ustanova. Njoj je svrha 
načiniti od čovjeka — zvijeri, čovjeka — boga. Savršeno biće. 
Sta se megjutim na tome radi? Šta se ikada radilo?" (M. Vi- 
dović: Ideje i problemi, Sarajevo 1927. Štamparija „Obod" 
str. 260.). 

Nepoznavajući eto ni pedagoškoga ni prosvjet¬ 
noga, ni vjerskoga, ni karitativnoga rada katoličke 
Crkve, javlja se ovaj pokret, da on izvrši ono, što 
nasljednici Kristovi ni pristaše njegove religije nijesu 
»znali da izvrše do današnjega dana . . . Bez religije, 
Pogotovo bez Crkve hoće dakle V. da sije etički 
Preporod. Po njegovom mišljenju nije u tom poslu 
do danas ništa učinjeno, niti se išta radi. 


odnos čovjeka naprama Bogu, a ne naprama čovjeku. A gigantski napori katoličke Crkve, koja svojiir 
To treba jasno i tačno reći. Dakako, da je ispravni djelovanjem kod svih kulturnih naroda baš dana; 

kazalo, kojim se donekle stiče poštovanje, zar su g. V. posvema nepoznat'') 


To treba jasno i tačno 
odnos naprama čovjeku 


Njezino, a isto tako i djelovanje ostalih kršćanski! 
sl iedbi na misijskom polju izgleda, da je posvema 


izbjeglo oku g. Vidovića. 

Međutim, on ne će da vidi ni da gleda. „Moj 
uzgojni metod ne d o d i r u j e u o p ć e r e 1 i g i - 
j u. Nijednu religiju, jer su ti okviri pretijesni 
za pravu svečovječansku ljubav. („Uzgaja¬ 
telj" god. III. br. 2. str. 57.) 

2. — Kako je glorifikacija čovjeka i čovječno¬ 
sti u citiranom opisu profesora Jodla u časopisu 
„Ethische Kultur" izrično istaknuto kao značajka 
etičke kulture, tako je u člancima g. M. V. i njego¬ 
vih suradnika u „Uzgajatelju" to isticanje i oboža¬ 
vanje čovjeka — upravo napadno. Istaknuto je to u 
odlomku iz predavanja M. Vidovića: „Društvena 
dekadenca" str. 30. i iz knjige g. Saliha Ljubunčića 
str. 3. U potkrepu citiram još niz članaka iz „Uzga¬ 
jatelja" i „Novoga čovjeka" i upozoravam na njih. 44 
1 ta dakle ideja humaniteta poprimljena je 
među osnovne nazore Vidovićeva etičkog pokreta. 
Nigdje ih istina izrično ne navodi, ama tačno iznosi,| 
što oni zastupaju. Sve je, što g. V. piše i govoii 
prema njegovom govoru i pisanju protkano eti¬ 
kom. Sad etika, sad moral... ali bez njih nj retka. 

Koliko je to po sebi i dobro i simpatično, to¬ 
liko je bez sumnje nužno, da smo na čistu s poj- ! 
movima ovakvoga značenja. Vidovićeva je etika u 
svojoj zamisli ona kantovska: jedan diktat čistogaj 
uma. Zapravo još jednostavnija: motiv čovječnosti 
Comteove pozitivističke filozofije, koji nalazi izražaj u. 
devizi njegova pokreta: Budi čovjek! S religijskim 
pojmom nema ona po izričnom njegovom naglašava¬ 
nju nikakove veze. Ono, što je ipak ovdje ondje 11 
„Uzgajatelju" i „Novom Čovjeku" izneseno, gdje se, 
dovodi etika u vezu s religijom, nije od Vidovića 

nego od nekih saradnika. 

Njegova se etika omeđuje samo na odnos čo 


vjeka prema čovjeku. Dakle neka socijalna etika. 
Koliko kao takova ima veliku važnost za život, pa 
je doista treba i propovijedati i provoditi, toliko je 
ona sama za se, ako je od Boga i religije odalečite, 
kao otsječena grana . . . Kao biljka, kojoj ne dotječe 
hrana u dostatnoj mjeri, jer nije u potpunoj veze 
s majčicom zemljom. 

3. — Iz nazora neovisnoga morala slijedi potpuni i n d i - 
ferentizam naprama religiji . . . odnosno jedno stano¬ 
vište, koje hoće, da svim religijama bude jednako 
srdačno raspoloženo. 45 To bi se raspoloženje u kon¬ 
kretnom obliku kao psihičko stanje pojedinca mož¬ 
da još dalo razumjeti. Ali se ono logički ne može 
ni utvrditi ni opravdati. Ono mora dovesti do pro¬ 
tuslovlja. 

I zato neka vas ne čudi, da u člancima, što ih 
publicira „Uzgajatelj" i „Novi čovjek" ima toliko 
raznolikoga mišljenja u iznesenim nazorima, toliko 
oprečnih stajališta, toliko kritički neispitanih te¬ 
za, nastranih i znanstveno potpuno objektivno ne¬ 
dokazanih tvrdnja, da je sadržaj tih dvaju časopisa 
jedan nesređeni leksikon, a nipošto jedan sistem 
zaokružen i izgrađen... Sistematski ne iznosi svoje 
mišljenje ni g. Vidović, dok mnogi drugi, izgleda, 
nijesu ni u osnovnim pojmovima na čistu; nije im 
jasno, što zapravo hoće i za čim ide Vidovićev etič¬ 
ki pokret. 

Sa stanovišta, što ga teoretičari zauzimaju u 
pitanju religije, moglo bi se ovo razumjeti samo u 
čisto religioznim problemima. Kad je svakom slobo¬ 
dno u pitanju vjere zauzeti ono, što mu se baš hoće, 
nije čudo, da se ispoljuju toliki oprečni nazori. 

I u tom indiferentnom stanovištu prarna religiji 
Vidovićev pokret tačno slijedi svoje njemačko — 
američke uzore. Sve su religije jednako vrijedne i 

jednako dobre. U različnim se varijacijama povraća 
ova misao. M. Vidoviću je „religija u apsolutnom 
smislu najveće dobro čovječanstva 11 . 46 Ali samo u 
„apsolutnom 11 smislu. A jer takove religije u apsolut¬ 
nom smislu u životu ljudi nema, nema ni najvećega 
dobra. Ono, što ima, to je izvjesna religija n. pr. 
kršćanska, vezana nužno po ustanovi samoga Krista 
na Crkvu. 0 takovim pak konkretnim religijama ima 
g. Vidović riječ: „da su vjekovima ostavile čovjeka 
duševno surovim i moralno niskim i tako najzad iz¬ 
gubile svoju izvornu ljepotu i postale suvišne u dru¬ 
štvu. 11 „Šta su učinili crkva i sveštenstvo da čovjeka 
prosvijetle, oplemene i moralno podignu? . . . Crkva 
i svećenstvo išli su obratnim putem ... i gušili svaki 
pokušaj pridizanja i osvještivanja naroda . . . nastojali 
da zadrže narode u dubokoj tami i neznanju . ..kako 
bi na taj način lakše povrijedjivali Kristove principe.“ 4 ‘ 

S. Ljubunčić u čitavoj knjizi: „Vidovićeva škola, 11 
u kojoj prikazuje ovaj pokret, nigdje izravno ne za¬ 
uzima stanovišta prama religiji. Ni na str. 86^ gdje 
dosta oštro piše, kako treba kidati s onim, što su 
deceniji i što su stoljeća „tovarila na dušu našeg 
naroda, čime su je zarobljivali ... i okivali u te¬ 
ške negve. 11 „Uzgajatelj 11 ne ide za tim, da nastavlja 
na svemu onome, što su „propovijedi, tradicije godi¬ 
nama i godinama u dušu ubrizgavali, nego najpre 
da mnogo toga poruši i uništi, pa tek onda iznova 
da gradi 11 ... 

I kad naročito naglasuje, da oni žele „oslobo¬ 
diti dušu svih nakaza 11 , da „laž zamijene istinom, 11 
da „mjesto mržnje posiju ljubav 11 , da ,,u život nezna¬ 
nja i zabluda unesu saznanje, istinskog poziva 11 
onda je to u vezi s naprijed istaknutim propovije¬ 
dima i tradicijama prilično jasno, na što se ima 
odnositi i koga ima pogoditi . . . 


Izrično se ovo indiferentističko stanovište ističe 
u „Novom Čovjeku": „Naš pokret nije nikakoreli- 
gijsko — sektarski pokret, već pokret novih peda- 
goško-etičkih i pedagoško socijalnih zasada. 11 „Religiji 
prepuštamo uređenje odnosa između Boga i čo¬ 
vjeka . . Mi hoćemo samo da uredimo, poljepšamo i 
oplemenimo etički odnos izmedju čovjeka i čovjeka, 
čovjeka i društva i obratno. 1148 

4. — Sreću svoju ima čovjek da traži samo 
na ovom svijetu. „Cilj mora da nam bude do¬ 
stojan našeg čovječanskog lika: utirati put za one, 
koji idu za nama .. . samo u tome može da bude 
naša čovječanska sreća. 1 ' 40 

„Čovjek je mjera svih stvari. Istom u njemu i po njemu 
stvari dobivaju svoje značenje, smisao i vrijednost. . .“ „Rije- 
šenje o sreći, dakle, ne može se tražiti nigdje, pa ni u reli¬ 
gijama, ni u materijalizmu, jer bi to značilo vraćanje natrag, 
a natrag u prirodu je nesmisao. To se rješenje nalazi u čo¬ 
vjeku. Sve što nam manjka: ljubav, mir, pravednost i sućut, 
dobrotu i milosrđe, snagu duha i čvrstoću karaktera treba bu¬ 
diti i razvijati u čovjeku. Čovjek je simbol nove Renesanse, 
koja nastaje 11 (M. Vidović: Ideje i problemi, str. 26.). 

Kad ovi izvodi ne bi imali ekskluzivno znače¬ 
nje, t. j. kad ne bi svraćali svu pažnju čovjekovu sa¬ 
mo i isključivo na zadovoljenje čisto naravnih nje¬ 
govih težnja i to skroz naravnim sredstvima, i mi u 
njima ne bi vidjeli ništa neispravna. Ali jer mi zna¬ 
mo, da je životna svrha svakoga supernaturalna t. j. 
izvan njegove čovječje prirode, znamo da je i nje¬ 
gova sreća jedino ondje, gdje je njegov cilj ili svrha. 
Pa kako mu je svrha u Bogu, tako mu je i sreća 
ondje. I tamo rru treba upravljati pogled. 

A g. Vidović ne odgaja ispravno našega čovje¬ 
ka, kad ga odgaja jednostrano i kad mu netačno 
izlaže ovako temeljne misli. Njemu je samomu neja¬ 
sno, zašto se njegovi izvodi ne pokrivaju s našima. 

’’ 

■ 

Očito nezadovoljan kliče: „Jesu li ovi moji pogledi 
bezbožni? jesu li oni utopije? (u. n. mj.). 

I jesu i nijesu. Gledani u svjetlu čitavoga sis¬ 
tema njegova „kulturno — etičkoga" pokreta dakako 
da se više priklanjaju onamo, gdje se o Bogu i nje¬ 
govim pravima na čovjeka ne vodi nikakova ra¬ 
čuna. Pa u tom bi ih smislu mogao tkogod nazvati 
i bezbožnima. A pretpostavivši, da je čovjek izašao 
iz ruke Božje, da s Njim i u Njemu živi, jasno je, 
da će svim zahtjevima za srećom i zadovoljstvom u 
životu udovoljiti, ako sve težnje svoje duše uskladi 
prema svom zadnjem cilju. I ljubav i mir i praved- [ 
nost i dobrota mogu se samo tako ispravno razvi¬ 
jati. .. „ 

U svakom su drugom smislu — samo riječ 

bez značenja i bez snage. 

5. — Na svakoj je stranici gotovo govor o tom, 
kako valja ono zajedničko u čovjeku „probuditi 
i ojačati." U tom su duhu i ponavljanjem istoga 
motiva pisani mnogi članci M. Vidovića i njegovih 
saradnika, kako u „Uzgajatelju", tako i u časopisu 
„Novi Čovjek." Ta se misao u najrazličnijim varija¬ 
cijama vrlo često ponavlja. Naročito je ističe g- 
Ljubunčić u svojoj knjizi: „Uzgojni i obrazovni ra 
Vidovićeve škole ide najviše za tim, da prosvjećujuci 
svoje učenike, oslobadja njihove moralne snage, da 

budi i uspostavlja etičku svijest.Ona (škola) 1 a- 

čuna sa svakim pojedincem i nastoji, da kod svakoga 
probudi smisao za najbolje ... Glavni ciljevi (zavoda) 
su oslobodjenje čovjeka i njegovo autonomiziranje . ■ ■ 
To znači, da postane u prvom redu čovjek. 5 ” 

6. Susrećemo se nadalje u knjigama i časopisi¬ 
ma ovoga sarajevskog pokreta s naročito istaknutim 
motivom — „novo." Novi život, novi čovjek, novo 
svijetlo, i t. d. na svim poljima ljudskoga aktiviteta. 

M. Vidović piše: „Cilj je čovjekov stvaranje. Novo 
uvijek novo, bolje i bolje — to je svrha vaselene. 
Težnja naših duša". 51 Isti je motiv snažno akcentu- 
irao, kako sam naprijed istaknuo, i prof. Adler: 
novi odgoj, novu savjest, novo srce, novi za¬ 
kon . . . 

7. Nadalje istupa s jasno izraženom misli o 
potrebi etičke nastave. Nije doduše izrično re¬ 
čeno, da se ona ima uvesti mjesto religije, ali to iz 
stava zauzetoga naprama religiji, a iz naglašavanja 
etičke poduke u školama, koje vodi ovaj pokret, sli¬ 
jedi nedvoumno. 52 G. M. Vidović ističe potrebu 
etičkih udžbenika, isto i S. Ljubunčić. 

8. Napokon: poziv i zaklinjanje na vlastitu 
snagu razuma i naravne sposobnosti. To je 
jedini izvor svakoga i pojedinačnoga djela. Autono¬ 
mija uma — svemoć volje — i nikud iz toga kruga! 

Dakako, nije to sasvim pogrješno. To su pri¬ 
marne moći čovjekove. Ali etički pokret u ovim 
svojim konstitutivnim nazorima ne može drugo ništa, 
nego da glorificira snagu uma i volje. Nema ništa, 
što bi pomagalo čovjeka i taj um i tu volju. Nema 
svijetla odozgo, niti rose nebeske, što je izražena u 
kršćanskom pojmu milosti... 

Osobito se zato mladi saradnici „Uzgajatelja" 
oduševljavaju, okušavajući u svojim zanosnim diti- 
rambima„umu“ i „volji" — pridati značaj neke neslo- 
mivosti, apsolutnosti i svemoćnosti. 63 

Sve se ove ideje obrađuju kod naših pokretača, 
a sa svima smo se susreli u prikazu njemačkoga i 
američkoga etičkog pokreta. 

Tome se ne treba čuditi. Narav stvari to do¬ 
nosi sobom. Ovo je presađivanje jedne biljke na 
naše tlo. Bitni su joj uslovi za život jednaki kao^ i 
pndje, gdje je prije živjela. 

9. — Za tačan prikaz idejnoga stanovišta ovoga 
etičkog pokreta još ću naročito potcrtati spomenutu 
oznaku: nesređenosti i protivurječja, ne 
samo u pitanju odnosa religije i etike, dakle temelj¬ 
ne teze etičkoga pokreta, nego i u drugim pitanjima. 

Tako na pr. zauzima jedan ili drugi saradnik 
u pitanju religije i etike sasvim oprečno stanovište 
od vođe pokreta i drugih saradnika. Mogu dodati: 
i sasvim ispravno stanovište. 

„Bez religije nema morala, kao što nema mo¬ 
rala bez religije,, 34 I opet: „Moral mora imati svoj 
izvor u vjeri, a svoj cilj u božanstvu. Bez religije 
nema pravog morala." 55 

Ako se iz ovih premisa povuku zaključci, oni 
će sasvim drugačije glasiti od onih, što ih prokla¬ 
miraju prvi osnivači pokreta za etičku kulturu, a što 
ih kao osnovice svoga rada usvajaju i ideolozi sara¬ 
jevskoga etičkog pokreta. 

10. — Ne smije se prešutjeti činjenica, da su 
stupci „Uzgajatelja' 1 i „Novoga čovjeka" puni — i- 
stočne mudrosti. Budistički ideal lebdi pied 
očima ovom pokretu. Njegova „čovječanska etika 
tamo traži uporišta. Iznose se misli Rabindranath 
Tagore, raspačava u prevodu knjiga Atkinsonova: 
„Vrhovna mudrost", prevode članci engleskih i ame¬ 
ričkih poklonika indijske mistike i na tu stazu na¬ 
vraćaju stope našega naroda, koji ima od davnine 
vjeru Isusa Krista kao baštinu svojih slavnih djedova. 

Ne traži ovaj pokret ideala u evanđeljima i 
ako pokadšto hvali Krista i postavlja ga uz bok 
Budi, Muhamedu i Sokratu. A ako ga i ističe kao 
„idealnog meštra svima nama," 56 prikazuje ga tako, 
da taj i takav Krist nema ništa s historičkom osobom 
Boga-čovjeka. Mnogi nevaspitani saradnici pišu o 
Kristu i njegovoj Crkvi — prave besmislice. Nešto 


iz nekoga prkosa, a jamačno ponajviše — iz neznanja. 

11. Da ne ostanem dužan potkrepu za tvr¬ 
dnju, da ima netačnosti i protivurječja i u drugim 
pitanjima navodim neke primjere. 

Otkud čovjek dolazi kao duhovno biće i kuda 
polazi? I odg)vor glasi: da je čovjek kao duhovni 
ja „postojao i prije svogzemaljskog začetka 
1 da će isto tako postojati i iza svoje tjelesne smrti. 
To je konačno rješenje zadatka o smislu života i 
smrti." 57 

Vj. vidite, da je ovo jedna temeljita zabluda. Ili 
ovo: „Čovjek kao fela ili vrsta nije na zemlji od 
vajkada, niti je neposredno stvoren od jednog nad¬ 
naravnog vrhovnog bića, kako nas uči hrišćanski i 
mojsijevski vjeronauk, nego je postao evolucijom 
jedne niže vrste, kao što je dokazano teorijom Ch. 
Darvina, Wallacea i Weismanna.“ 58 

I opet vidite jedna apodiktička tvrdnja, koja je 
objektivnoj znanosti — nepoznata. 

Ovo samo za primjer. Šta će konačno čitatelji 
ovih časopisa usvojiti? Na nekoliko se mjesta spo¬ 
minje, da je čovjek proizašao „iz ruke Božje," navodi 
„božja opstojanost" i naglasuje kršćansko poimanje 
o svijetu. Na drugim se mjestima to opet obara. 

Mutno je dakle obzorje „Novoga čovjeka" 

* 

. 12 \ 7 ~ U organizacijskoj strukturi pokreta ide 
g. Vidović tačno putevima već prokazanima. Najprije 
škola . . . kao matica pokreta. Jedan krug pristaša i 
slušatelja, kako je konačno i naravno. Onda zahvat 
izvan mjesta, propaganda perom ... Tu je zadaću 
vršio iznajprije časopis „Uzgajatelj." Sada još „Novi 
Čovjek" u Sarajevu i „Novo Svjetlo" u Zagrebu. Onda 
osnivanje podružnica, formiranje klubova. Napokon— 
kongres. I taj je održan pretprošle godine u Sara- 

jevu u mjesecu augustu. Na kongresu piedlog-i za¬ 
ključak o osnutku t. zv. ..Društva za promicanje 
etičke kulture" s pravilima i odborom. 

Ako se osnuje možda isto takovo društvo za 
Srbiju, pa još jedno za Sloveniju, stvorit će se „Sa¬ 
vez etičkih društava. 1 _ . . , 

Ne iznosim ovo kao kakav prigovor. Ta] je put 

posve naravan, pa su tako radili, a rade i drugi, ko¬ 
ji idu za proširenjem jedne ideje i za postignućem 
jednoga cilja. Ja samo konstatiram, da je sarajevskom 
etičkom pokretu i u tom posao olakšan, jei su mu 
preteče upravo tako postupali, i on ne mora tek da 
se domišlja, kuda li će, na koju li stranu: sve su 
forme organizacijskog djelovanja već oprobane i pod 
izvjesnim prilikama okušane u praksi. 

I „Dopisna škola" spada ovamo. Ima i kod 
drugih naroda ovakovih dopisnih škola, ali bez zale¬ 
đa t. zv. etičke kulture. Škola dakle kao takova 
nema po sebi nikakva nužnog veza s etičkim po¬ 
kretom kao jednom strujom. Ali je škola ovom po¬ 
kretu jedan nužni pomoćnik, da se u njoj praktički 
oprobaju pedagoške metode, koje si pokret stavlja 
za zadaću. 


Vili. 


„Novi život“, „novi čovjek“. 

Borba protiv materijalizma. — Reforma škole. — Pedagoško — 
prosvjetni rad. — Socijalno značenje. — Psihološki metod. 

Kulturno etički pokret g. Miljenka Vidovića u 
svojoj osnovnoj ideji ne iznosi ništa samonikloga, no¬ 
voga. I ako je u člancima, rasijanim po „Uzgajatelju,, 
i „Novom Čovjeku" mnogo poziva k novom životu, 
novom suncu, mnogo potsticaja k novoj svijesti, 
novim zadaćama, novim idealima, opet to u 
stvari tačno uzeto nije ništa novo. To su isto tako odu¬ 
ševljeno, istim riječima i motivima, i ako u dru¬ 
goj formi, iznosili već prvi pobornici za etičku kulturu. 

Novost je to — ako hoćete — jedino za naše 
prilike. U našim je stranama u ovo vrijeme odjeknula 
njegova riječ snažno i na oko uspješno, jer je našla 
ponešto pripravljen ambijent i duhove raspoložene 
za ideju etičkoga preporoda. 59 

To vrijedi za idejnu, filozofsku osnovicu čita¬ 
voga pokreta. Ona je u suštini aplikacija naprijed 
ocrtanoga pokreta za etičku kulturu. 

Ako pak izbližega promotrimo detaljno izvođe¬ 
nje programa ovoga našeg etičkog pokreta, valja 
objektivno ustvrditi ovo: 

1. Materijalistički duh savremene naše kulture 
jedna je od glavnih tačaka, na koje udara pokret. 
A udara s pravom, jer je otrovni ledeni dah mate¬ 
rijalizma i racionalizma uništio čovjeka i njegovu 
dušu, iskvario modernoj inteligenciji pravo svaćanje 

njezine zadaće i učinio je sterilnom u životu. Otud 
njegovo i njegovih saradnika naglašavanje čovjeka 
i duhovnih čovjekovih osebina, isticanje višega poziva 
k plemenitijem i dostojnijem životu. 

To je prva simpatična crta u radu ovoga pokreta 
Nitko, ako s ljubavlju i istinskim zanosom prat 
razvoj našega nacionalnog napretka, ne će i ne smije 
ovoj kritici prigovoriti. Naša je novija lijepa knjiga, 
a naročito naše novinstvo učinilo protiv svoga naro¬ 
da toliko zla, da mu je vrijeme doviknuti i s ove 
strane: dosta je! Dosad su se glasovi protesta i 
opravdane kritike javljali samo sa strane Crkve i 
njezinih ljudi. Neka se čuje za potvrdu ispravnoga 
katoličkog mišljenja i glas onih, koji ne će, da j 
ih vodi Cr-va u radu i životu. 

2. Uzrok otpada inteligencije od prave svoje 
zadaće nalazi pokret u organizaciji škole savreme- 
nog tipa, tačnije: u pomanjkanju uzgojnoga mo¬ 
menta u školi. Školske su metode po mišljenju 
pokretača iz temelja pogrješne. Odgajanju u pravom 
smislu riječi n.ma — vele — ni traga. Šablona, 
stroj bez duha, bez srca . . . 

Svi, što izlaze iz naših savremenih škola, da ne 
nose sa sobom u život svijesti i savjesti . . da ne 
postaju bolji; šta više, da izlaze iz nje pokvareni 
da postaju narodni krvopije, samoživci i trutovi. 

Očito je, da je ovako radikalni stav naprama 
i ašoj školi svih smjerova — pretjeran i nepravedan. 
Ne ću se gubiti u tom, da na primjerima iz nedavne, 
pa i iz najnovije prošlosti dokazujem, kakovih su 
uzornih značajeva odgojili naši nastavnici. Mahom su 
to ljudi iz naroda, djeca seljačka i radnička, a po 
svom djelovanju i po svom shvatanju života i naći- ; 
onalnih dužnosti, besprijekorni. I nijesu, hvala Bogu, 
na rijetko posijani. Da njih nije bilo, u mnogom bi 

s nama danas stalo na gore. I ovo nešto naše kul¬ 
ture, koja nam nipošto na sramotu, nego samo na 
diku služi, te koja nam i danas daje pravo i moral¬ 
ni poticaj, da se borimo i za svoj individualitet oti¬ 
mamo, zasluga je tih ljudi, koje su ipak rodile i 
odgojile naše škole! 

Nije dakle u njima sve nezdravo, a pogotovo 
nije na njihovim upraviteljima crne sjene pukih 
formalista. 

Nego ipak nijesu prigovori g. M. Vidovića s 
pedagoškoga gledišta potpuno neopravdani. Ja bih 
rekao, da se oni baš i odnose na pojave najnovijega 
datuma, koje daju pedagogu prilike, da se u ovaj 
problem ozbiljno zamisli. Ne trebamo ništa drugo 
pred oči uzeti, nego onu napadno veliku ljubav naše 
omladine za šport i zabavu, a nemar i nehaj za sva 
pitanja kulture uma i srca. 

Nijesmo nipošto neprijatelji zdravoga športa. Ama 
ne možemo, a da sa začuđenjem ne konstatujemo, 
koliko se stotina, pa i hiljada od reda mladih ljudi 
nađe na igralištima zagrebačkih športskih klubova, 
dok ih ni pedeseti dio ne ispunja dvorane slobodnih 
naučnih predavanja. U njihovim dušama, čini se, ne 
plamti vatra zanosa za svijetlom i spoznanjem . . 

Jesu li tome krivi samo njihovi uzgojitelji, pi¬ 
tanje je, u koje ne mogu ovdje ulaziti. Svakako je 
činjenica, koja može u mnogom da potkrijepi izvode 
g. Vidovića. 

3. S tim u savezu valja naročito istaknuti, 
pedagoško prosvjetni rad Vidovićeva pokreta. Ne 
osvrćući se na to, što su neki od njegovih učenika, 
po zanimanju pomoćnici i niži činovnici, uspjeli da u 
večernjim predavanjima i privatnom studiju kroz dvi¬ 
je godine svladaju materijal potreban za srednjo¬ 
školsku maturu, ja napose ističem praktično-prosvje- 

tni cilj ovoga nastojanja. Nije nužno, da svaki od 
ovih đaka polaže maturu i tako dolazi na univerzu; 
ali je nužno, da svaki, koji osjeća volju i potrebu, 
a ima priliku, sebi priskrbi ono znanje, koje će mu 
u životu biti od koristi. Koliko je u tom prosvjetnom 
pogledu ovaj etičko-kulturni pokret dobra učinio i 
koliko će još dobra učiniti, ne smije nijedan nepri¬ 
stran čovjek da zaniječe. Naglasujem, da imam u 
vidu samo prosvjetno nastojanje, koje se realizira u 
t. zv. „Dopisnoj školi". 

4. Da se odmah taknem isocijalnoga 
značenja ovog pokreta. Ne ću pretjerati, ako ustvr¬ 
dim da u jednom malom narodu, kao što smo mi 
Hrvati, njegovo raširenje ne može ostati bez vidnoga 
utjecaja. Dosada je u glavnom raširen ovaj pokret 
u Bosni, Dalmaciji i Hrvatskoj, i ako on ima u pla¬ 
nu, da obuhvati i Sloveniju i Srbiju i Vojvodinu. A 
kad se i najširi slojevi pokrenu iz svoga mira te krenu 
jednim putem, dosad za njih nepristupačnim, a že¬ 
ljenim i zamamnim, promijenit će se u prosvjetnom 
pogledu lice po gdjekojih naših sela i varošica. Na¬ 
stat će u socijalnom obziru komešanje i takmenje, 
vrijenje i trzanje, kojemu tačnoga obilježja ovaj čas 
nijesmo u stanju opredijeliti. 

5. Da je Vidovićev pokret naišao na prilično 
jak odziv i da se u širokim slojevima stale pjevati 
pjesme „vođi", „učitelju", „geniju", i t. d. ima svoju 
psihološku motivaciju u tom, što je Vidović pružio 
ruku onima, kojima nitko nije s ove strane znao pri¬ 
stupiti. Onirna, koje je život potisnuo u stranu, a 
nose u sebi jedno srce željno znanja i pogleda na , 
daleko . . . Možda se ne bi prevario, tko bi u tom 
nastojao naći glavni ključ, što otvara ove dvore ..■ 

Svakako, ja i ovu činjenicu brojim na pozitivnu 
stranu Vidovićeva rada. Ljudskom srcu treba tople 


riječi i prijateljskoga glasa. Shvatiti tuđu potrebu i po¬ 
raditi, da joj se pomogne, znači privezati čovjeka 
uza se. To je učinio g. Vidović pruživši stotinama, 
pa i hiljadama nadu, da će ih uvesti u obećanu 
zemlju . . . 

Sve je to bilo potrebno reći, da se ne bi činilo, 
da pristrano i jednostrano prosuđujemo ovaj naš po¬ 
kret za etičku kulturu. Ali sve je ovo zapravo izvan 
onoga okvira, koji čitavom pokretu daje značaj. 

A taj je istaknut u njegovom nazivu: Pokret 
za etičku kulturu. Tako se on sam naziva, pa je 
ta crta, etika, temeljna njegova značajka. 

6.— Ja sam naprijed ocrtao, što je etička kultura, 
što joj je cilj, kakovi su joj metodi. Pokazao sam 
da je ovaj naš etički pokret u svom etičkom nasto¬ 
janju, u isticanju misli, pogleda, nazora, ideja, pot¬ 
puno jednak etičkom pokretu njemačkom, en¬ 
gleskom, i američkom. 

Moglo bi se jedino činiti, _da se g. Vidović u 
neku ruku osamosvojio, da je unio u čitavo svoje 
nastojanje jednu novu, da ne kažemo originalnu mi¬ 
sao. Naglasio je to naročito u predavanju održanom 
u Beogradu: „Za zapadnu kulturu ili protiv 
nje" (Beograd 1927. štamparija „Vreme" str. 1— 21.J. 

„Naša slavenska prosvjeta treba da uzme kritički stav 
prema zapadu i primajući kulturne tekovine da ih prerađuje 
u kovačnici naše slavenske etike." 

„Mi Slaveni teško griješimo, kada svoje kulturne i vas- 
pitne sisteme podešavamo prema zapadu, jer time stvaramo 
tipove tuđe našoj rasi, koji znaju, šta njima treba, ali ne znaju 
šta treba narodu." 

„Vratiti se duši našega naroda i etici naše rase i onda 
na toj duši k etici izgraditi prosvjetne i vaspitne sisteme za 
svoj narod, a prema tim sistemima podići novi naraštaj inte¬ 
ligencije, bolji i moralniji od našeg naraštaja, to je, gospodo, 
suština svega, što tražim i zašto se borim" (N. n. mj. str. 19.). 

„Evropa očekuje Mesiju. Ali Mesije još nema. No on će 

doći. Doći će onda, kada Slavenstvo donese svijetu silna bo¬ 
gatstva duše, koja se u njemu kriju. Evropa pati, jer je dušu 
izgubila pod teretom materijalizma i tu će dušu Evropi dati 
Slavenstvo. Nacije, koje su dale Karađorđe i Njegoše i Dosto- 
jevske i Tolstoje, koje su vazda živjele i umirale za ideale, 
jedine su u stanju da obnove zapad i njegovu kulturu" (N. n. 
mj. str. 20.). 

Međutim ni to sve niti je originalno, niti je 
ispravno. Davno smo već od naših ljudi slušali za¬ 
nosne hvalospjeve Slavenstvu i njegovoj snazi, koja 
ima istom da dođe do izražaja u budućnosti. Onamo 
od početka 19.-vijeka napajali su se na izvorima 
snage silnoga slavenskog plemena najistaknutiji du¬ 
hovi pojedinih slavenskih naroda. Zanosila ih je mi¬ 
sao sveslavjanska od koje, kako se prilike razvijaju, 
ne će sva prilika ostati ništa osim spomena i poti¬ 
caja za slobodne fantastične snove. Slaveni žive 
razdijeljenim životom, odveć individualizovanim u po¬ 
jedinim plemenima, tako, da se sve te silne snage 
nikad ne će sliti u j.edno more. Ne znači zato danas 
ništa poziv na Njegoše i Tolstoje, jer takovih, pa i 
jačih duhova ima i kod drugih zapadnih naroda. 

Nije ispravno ni isticanje neke naročito slaven¬ 
ske etike. Etika je za sve ljude jedna sveopća, čo- 
vječanska, a za nas Slavene kršćanska. Odsjev Bo¬ 
žje volje Stvoriteljeve u historiji i životu pojedinih 
naroda. Negdje manje, negdje više — već prema pri¬ 
likama, pod kojima su se narodi razvijali. Kako nam 
je narav čovječanska svima ista, tako su nam i sklo¬ 
nosti i slabosti jednake. Ako smo mi Slaveni išta 
bolji od drugih, onda to imamo svi skupa s našim 
Njegošima i Tolstojima zahvaliti isključivo kršćanskoj 
religiji, koja nam je kroz vjekove bila najsnažnija 
pomoć i utjeha, a o kojoj g. Vidović u svom ra¬ 
du za preporod ne će ništa da znade. 

„Kovačnica naše slavenske etike" tako je same 


jedna fraza više u nizu ljeporječivih sastavaka g. 
Vidovića. 0 isto takovoj kovačnici mogu jednakim 
pravom govoriti i Francuzi i Germani, jer i oni u 
svojoj historiji nalaze pobudnih momenata, koji im 
služe na ponos. 

A da bi mi danas mogli uspješno provoditi svo¬ 
je „kulturne i vaspitne sisteme" bez obzira na Zapad, 
o tom valjda ozbiljno ne misli ni g. Vidović. I on 
u čitavom svom poslu ide samo stazama utrtim po 
ljudima s toga istoga Zapada. Pokret za etičku kul¬ 
turu, kako vidjesmo, došao je sa Zapada i u naše 
strane i ako malo okasno. Tamo nije nikoga etički 
preporodio, pa bogme ne će ni kod nas, unatoč 
blagorječitosti njegova osnivača. Ako bude doista ka¬ 
kva etičkoga napretka, valjat će na tomu zahva¬ 
liti samo onim elementima, koji su u čitavom ovom 
sistemu čisto religijski, naročito kršćansko - katolički. 

Pa zato ono, što se može reći, a konačno i što 
se već reklo 69 o etičkoj kulturi kao filozofsko — 
etičkom pokretu, zapravo etičko — filozofskoj struji, 
reći ću ovdje i ja, kratko i obrazloženo. 


IX. 

Bez religije nema etičkoga preporoda. 

Nemogućnost neovisne etike. —Etika i religija. —• Temelji 
etične obveze. — Bankrot ćudoredne autonomije. — Uloga Crkve 
u životu. 

Pokret za etičku kulturu jest u svojoj bitnoj 
sađržini pokret za oslobođenjem od kršćanstva. Ka¬ 
ko. je kršćanstvo opet baš u etičkim svojim zasada- 
ma: jedino i nedostiživo među svim religijama, što 
ih povijest pozna, to se oslobađanje od njegovih 
etičkih izvora, praktički izjednačuje: oslobađanju od 
same etike. 

Pođimo po redu. 

1. — Etički je pokret, mislim u prvom redu na onaj 
historički, izloženi riječima prof. Jodla, kao naročitu 
svoju značajku usvojio: diobu etike od religije. Da¬ 
kle: autonomni moral ili neovisni moral. Kod nekih 
izrično ova autonomija isključuje Boga . . . moral či¬ 
stoga uma čovječjega. 

Pita se sada: Postoji li ili može li postojati eti¬ 
ka bez Boga? Odgovaram: ne postoji, niti može 
postojati. Evo zašto: 

Svaki je etički čin proizvod ljudskoga uma i 
ljudske volje. Um vidi i spoznaje, da bi bilo dobro 
nešto učiniti, a volja se slobodno odlučuje na izvo¬ 
đenje. A u čem sastoji ta dobrota čina? Po čemu 
dobiva taj naš čin naziv etički? Po tome, što se 
skladno stavlja u red s općim ciljem i općom svr¬ 
hom svega, što opstoji. A mi smo kod toga samo u 


toliko pohvale vrijedni, što se dragovoljno stavljamo 
u službu Onoga, koji je stvorio taj opći red i opću 
harmoniju. Mi svojim etičkim djelovanjem u neku 
ruku odajemo poštovanje Volji Božjoj, koja je začet¬ 
nik općega reda i koja nalaže nama, da ga obdrža- 
vamo. 

Dok tako radimo, radimo etički, priznajemo 
vrhovni etički princip — svetu Volju Božju. Tu je 
bitna oznaka za dobro i zlo. Naš um nam je bliža 
direktiva, zapravo naša savjest, koja je glasnik Stvo¬ 
ritelja naravi. 

Bez Boga dakle nema i ne može biti etike. 
Sve filozofsko tumačenje, koje se od ovoga odvaja, 
zapliće se u poteškoće i nije u stanju da ljudima 
dade zadovoljavajući odgovor. 

Mi znamo doduše, da ima jedna opća čo- 
vječanska etika i da niie jedina etika: kršćanska eti¬ 
ka, niti jedini moral: kršćanski moral. Inače bi zlo 
stajalo s onim ljudima, koji bez svoje vlastite krivnje 
nikada nijesu ni upoznali kršćanstva ni njegove vjere. 
Ali mi tvrdimo, da je i taj opći čovječanski moral u 
biti religiozni moral. 

To znači: i opći čovječanski moral pretpostavlja 
naravnu religiju. U stvari je isto, ako kažemo: 
pretpostavlja vjerovanje u jedno božansko biće. I sad 
kažemo: ako u divljim nekulturnim narodima ima 
pozitivnih moralnih svojstava, a svi bez prigovora 
priznaju, da ih ima, onda je to samo onaj: Božjom 
rukom u srce zapisani naravni moralni zakon. 

Ćudoredni se poredak u svijetu i životu dade 
dostatnoistumačiti samoss ovoga pozitivno teističkoga 
stanovišta. 

Da se s nijednoga drugog stanovišta ne da is¬ 
tumačiti, vidi se i otud, što sami zagovaratelji atei- 
stičnoga i neovisnog morala obaraju jedan sistem za 

drugim, stvaraju nove i još uvijek traže odgovore na 
najvažnija pitanja u životu ljudi. Pretpostavlja se 
dakle, da je samo jedan sistem ispravan i moguć. 
A ta pretpostavka samo potkrepljuje tvrdnju, da ima 
jedna opća čovječanska etika. Tumač, koji otklanja 
Božansko biće kao uzročnika ovoj činjenici, ne može 
da zadovolji ni same protivnike. Pošto ne mogu naći 
pravoga riješenja, negiraju činjenicu. 

2. — Nego reći ćete: Pa nismo mi zagovarateljita- 
kovoga etičkog sistema, koji hoće da gradi etiku bez 
Boga. Mi priznajemo Boga, ali velimo, da je drugo 
etika, a drugo religija, t. j. da etika nema ništa po¬ 
sla s religijom. I da može netko biti moralan, a da ne 
mora biti religiozan. 

To je evo drugo pitanje, na koje ovako odgo¬ 
varam: Nema u životu morala bez religije. Za Vas, 
koji priznajete egzistenciju Boga, tim je priznanjem 
načelno riješena stvar. Riješena su prva i najglavnija 
pitanja Vašega života: otkud sve, zašto i kamo? 

Ako je Bog Stvoritelj naš, onda Vi dobro znate, 
otkud naravni moralni zakon u nama. Ako je on 
Stvoritelj, onda znate da je i duša naša njegovo dje¬ 
lo ... A u tu je dušu našu ulio on jednu beskrajnu 
čežnju za srećom i smirenjem, koja se nikad i nigdje 
ne može potpuno zadovoljiti, osim u njemu i s 
njim. 

Ako je dakle On naš Stvoritelj, onda je On i 
naš cilj . . . Riješeno je pitanje vrhovne i zadnje nor¬ 
me naših moralnih čina. Etika se naša osniva na ideji 
Boga. A naš odnos prama Njemu — to je religija . .. 

3. — Ali sad još jedno pitanje: pa sam’ je 1- 
manuel Kant priznavao egzistenciju Božju . . . a ipak 
je on odijelio moral od religije . . . Svi se teoretičari 
neovisnoga morala pozivaju na Kanta kao najvažniji 
autoritet. I filozofski princip etičke kulture ima tamo 


I svoj korijen. Nije dakle nužno, da slijedimo religio¬ 
zni moral, kad možemo da imamo svoj autonomni, 
razumski. Šta više — po Kantu — ne smijemo da 
ga slijedimo, jer kršćanski moral nije navodno moti¬ 
viran tako, da bi bio dostojan čovjeka kao slobo¬ 
dnoga bića . . . 

( Na ovakav prigovor odgovaram: Dozvoljavam, 
da naš razum može i neovisno od religije spoznati, 
što je dobro u sebi i što je prama tome obvezatno 
za čovjeka. 61 Ali jedno je logika, spoznaja, a drugo 
je djelovanje, život. Može sebi filozof pojmovnim lo¬ 
gičkim operacijama konstruirati sistem, kako ga je 
Kant i iskonstruisao iz pojma dužnosti. Ali kako će 
se te maksime držati u praktičnom životu? Na pita¬ 
nje: Zašto tako? što će um odgovoriti? Treba, mo¬ 
žeš, lijepo je, sviđa mi se, korisno je. Ali volja na¬ 
ša ne sluša i ne boji se ni jednoga glasa osim onoga: 
Moraš i ne smiješ jer tako Bog zapovijeda! 

Pa ni onda još ne ide uvijek, kako treba. I 
kršćanin, naročito katolik, koji može da ima na po¬ 
moć svrhunaravna sredstva milosti, često nije u sta¬ 
nju da se opre onom lošijem čovjeku u sebi. Čovjek 
neisporedive duševne jakosti sv. Pavao apostol (1. 
Rim. 7, 15) tuži se: „Jer ne činim ono, što hoću, ne¬ 
go našto mrzim, ono činim." 

Ako je dakle i moguće zamisliti i u konkretnim 
slučajevima i naći kako ateistu, gdje dobro čini, 
tako racionalista, gdje ga čisti um vodi, opet jedan 
pogled u ljudski život dostatno kazuje, da onakav 
vrhovni etički princip, kako ga je Kant postavio, 
apsolutno ne dostaje: ljudski um može i zakone 
vrhovne iznaći, ali ne može u životu dati snage, da 
ih čovjek ispuni. 

Napokon, gledajmo otvorenim očima: etičari, što 
smo ih spominjali i cio sistem njihov, puni su lijepih 

riječi o ljubavi prama kreposti radi nje same. Do¬ 
bro treba činiti radi dobra . .. a ne radi kazne ili na¬ 
grade, Pa ipak najmoderniji zakonodavci, koji možda 
ne stoje daleko od ovih etičara, nijesu ' zaboravili 
za prekršaj svakoga zakona staviti kaznu . . . 

A zakoni naravnoga ćudoređa jedini da budu 
bez sankcije? Zar je oni ne trebaju u još jačem stupnju? 

Pa onda, ljudska sankcija . . . Ako nema neke 
jače, kojoj se ne može izbjeći, kojoj će svatko prije 
ili poslije u ruke pasti, ludo bi bilo, kad ne bi na¬ 
stojali, da ovoj ljudskoj spretno izbjegnemo, gdje 
možemo. 

Ali jedan pogled u ljudsku povijest govori nam: 
ljudi, mora da opstoji vječna pravda! Za 
njom viče krv od Abela brata Kainova, do najzakut- 
nije zle misli našega savremenog čovjeka. 

Vječna pravda, vječni Bog! 

* 

Ljudski je život mnogostruk; niti su u njemu 
isprepletene . . . Duša je naša podvrgnuta silnim po¬ 
tresima, i snažnim talasima . . .uzburkano more našega 
života treba snažno i neslomivo sidro . . . 

To je samo On, Stvoritelj naravi .. i odnos pra¬ 
ma Njemu t. j. religija naša, 

I tako mora i Kant i svi, koji Boga Stvoriteljem 
smatraju, doći do zaključka, da je On sam zadnja 
norma našega djelovanja. On ili njegova svemoguća 
Božja volja. .. A tu je volju usadio u našu narav, pa 
nam se javlja u savjesti . . . Savjest je dakle, ako će 
te je nazvati autonomnim umom, direktiva našega 
djelovanja, ali direktiva bliža, ovisna o zadnjoj t. j. 
Bogu samom. 

4. — Ćudoredna se autonomija ne može održati 
kao objektivni princip moralnosti. Već samim tim, 
što je u vlasti ljudskoga omeđenog i ograničenog u- 


! ma, ne može da dođe do one apsolutne univerzal¬ 
nosti, što je mora kao princip da posjeduje. A naro¬ 
čito ne može da očuva svoju najpotrebniju značajku:; 
da bude uvijek i svagdje za svakoga objektivna. 
Jedno antropocentrično mjerilo postaje nužno subjek- 
tivistično. 62 

Vrhovni etički princip kao opće normativno 
načelo mora imati svoj izvor ondje, gdje ga ima i 
sama narav ljudska: u Bogu. Dakako, da je naš um 
svoje vrsti norma u etičkim pitanjima: jer ništa nije 
za nas ni dobro ni zlo, što nam savjest naša, dakle 
um i spoznaja, dobrim ili zlim ne pokaže. Ali ta i 
takova autonomija našega uma nije ništa drugo, nego 
glas početnika naravi naše: Stvoritelja. Bez njega nije 
moguće ni zamisliti etičkoga reda, jer bez njega, bez: 
obzira na nj, nema smisla na išto drugo uzimati 
obzir. 

Doista u praktičnom životu pokazuje autonomi¬ 
stička etika samo te negativne posljedice. Pokret za 
etičku kulturu nije nipošto urodio onim, što je na- 
viještao. Šta više: oslabio je svagdje etički osjećaj, 
razorio etički smisao 63 i povećao ćudorednu anarhii- 
ju. Za nj se založila i zalaže slobodnozidarska loža, 
počevši od vremena njegova cvata u Francuskoj, pa 
do današnjega dana. A što je donio taj etički pokret 
Francuskoj? Prvenstvo u etičkoj neskrupuloznosti. 
Propast morala na svim linijama i u svim slojevima. 
Danas mora preporod na principima katoličke 
religije da okuplja rastepene i oslabljene snage 
nekad toliko slavnoga i za kulturu toliko zaslužnoga 
francuskog naroda. 

A sam propagator 'etičkog pokreta prof. Jodl 
priznao je, da taj pokret u godini 1909. pokazuje 
znakove nazadovanja. 61 Ono neko prvotno oduše¬ 
vljenje brzo je jenjalo, kad se pokazalo, da iza lije- 

pih riječi nema nikakve stvarne sadržine. Etika 
bez religije ništa ne znači. To mišljenje di¬ 
jele i mnogi filozofi, koji nipošto ne prihvaćaju kr¬ 
šćanskoga nazora o svijetu: Rousseau, Lotze, Natorp, 
Drevvs, Grupp, i t. d. 

Ne može se pobijati tvrdnja, da je t zv. ćudo¬ 
redna autonomija ili neovisni moral učinio narode i 
čitave klase nećudorednijim i nemoralnijim, nego 
što su se nadali tome oni, koji su s njim poduzeli 
borbu protiv morala katoličke Crkve, osnovanoga na 
religiji. 

5. — Takovu borbu protiv kršćanske etike 
poduzima svojim neukusnim napadajima na Crkvu, 
kao čuvare kršćanske Kristova religije i vođa sara¬ 
jevskoga etičkog pokreta. Slobodnozidarska etika do- 
živila je svoj bankrot u Francuskoj i Njemačkoj. 
Ne treba biti prorok onaj, koji ustvrdi, da će takav 
bankrot doživiti i sarajevski etički pokret. On se 
odalečuje od religije, a gazi puteve čovječnosti. Za¬ 
boravlja, da je čovjek, koga toliko glorificira, stvor 
Božji. Da mu je odlike naravi t. j. um i slobodnu 
volju dao Bog, koji ga je stvorio, i da mu je taj isti 
Bog ulio u dušu onaj sveti osjećaj, što se manifesti¬ 
ra kod svih naroda svih vjekova: ono u naravi u- 
korijenjeno razlikovanje između dobra i zla . . .Da je 
dakle nemoguće govoriti o kakovom etičkom prepo¬ 
rodu čovjeka, ne uzimajući u obzir ovu njegovu te¬ 
meljnu značajku. 

Kad to znamo, pa kad znamo, da je naš Stvori¬ 
telj svoju volju i pozitivno manifestirao preko svoga 
Sina, Krista Gospodina, onda je za nas nedvojbeno 
sigurno: da je etika svakoga, pa i hrvatskog naroda 
zacrtana u temeljnim pogledima njegove religije. 

.Sve je drugo pusto fraziranje . . . 

* 

Religija je našega naroda vezana uz Crkvu, jer 
je Krist tu Crkvu osnovao. Tko napada Crkvu i tko je 
zabacuje radi pogrješaka, koje su ljudi kao funkcioneri 
njezini nekad počinili, a možda gdjegod i danas čine, 
taj pokazuje, da nije vjeran učenik Kristov. Ljudi su 
ljudi — i mogu pogriješiti. Osudit ćemo njihove po¬ 
grješke, ali ne ćemo zato osuditi Crkve. 65 G. Vido- 
vić odsuđuje i Crkvu i religiju. Nema lijepe riječi 
za nju . . . Ona mu je „kostur mrtvih dogmi . ..“ 

Kako će takav učitelj da vodi k preporodu 
hrvatski katolički narod? 

Sve, što je dobro u njegovu pokretu — mi 
smo mu priznali. Ali ne smije biti zamjerke, ako 
evo kažemo otvoreno i ono, što ne valja .. . 

* 

Pokret za etičku kulturu valja prosuđivati pre¬ 
ma izloženim mislima. Ali jedno treba imati pred 
očima. Njegovi se pokretači i propagatori ne mogu 
ototi utjecaju kršćanstva, naročito katolicizma. Ono 
što je dobro u njima, to je baština katoličkoga 
duha, u kojem su živjeli, u kojem su se odgajali 
i u kojem se danas kreću. A kad propovijedaju 
neovisnu etiku, kad ne luče u religijama biti od 
forme, kad u iznesenim nazorima zastaju na po puta, 
onda slijede loše učitelje. Onda nijesu originalni, niti 
govore k srcu Čovjeka, koji se ne zadovoljava samo 
lijepim riječima. 

I čovjek će naš, prije ili kasnije živo razabrati, 
što je zdravo, a što bolesno u ovom nastojanju. 
Zdravo će prihvatiti, a bolesno odbaciti. 

Zaključak. 

Ima mnogo ljudi, koji ne shvaćaju načelno 
naše protivljenje Vidovićevom pokretu. To su ve¬ 
ćinom ljudi dobre volje, ali nedostatne filozofske, 
a pogotovo vjerske izobrazbe. Oni ne vide svih po¬ 
sljedica, koje logički slijede iz provođenja jedne to¬ 
bože etike uz potpuno isključenje religije. Naročito 
ne vide toga u primjeni na naše prilike, gdje smo 
mi kršćanski narod: katolici i pravoslavni. A jedni i 
drugi imamo i te kakovih razloga, kao što smo vi¬ 
djeli, da ne damo svomu puku brisati iz duše onaj 
tijesni vez, koji njegovo moralno osjećanje veže s 
njegovom vjerom. 

Kod nas se često ističu osebine naše narodne 
duše, kako se manifestira u narodnoj pjesmi. Pa eto, 
ta narodna pjesma razotkriva pravi temelj svega mo¬ 
ralnoga osjećanja i sve čestitosti naših junaka, nji¬ 
hovu vjeru u Isukrsta. Svako dakle nastojanje, koje 
ide oprečnim putem, vrijeđa narodnu^ dušu. „Etiku 
slavenske duše“ ne će g. Vidović ojačati među Hr¬ 
vatima i Srbima svojom areligioznom metodom. On 
će je samo oslabiti. 

Jedan dokaz za to imamo i u tom, sto se zau¬ 
zimaju i pristaju uz njegov pokret baš ljudi, koji 
su otvoreni liberalci, agnostici, da ne kažem i areli- 
giozni tipovi. Svakako oni, koji daleko stoje od ka¬ 
toličke Crkve, a valjda i od svake pozitivne religije. 
Ovi su odmah uočili, da je Vidovićev pokret jedna 
kao naručena akcija, koja se potpuno pokriva^ s 
intencijama slobodnozidarskih loža. Propagatori etičke 
kulture u Njemačkoj n. pr. nijesu toga krili, nego otvo¬ 
reno priznavali. Kod nas će biti malo riskantno to 
otvoreno priznati, ali o simpatijama lože za Vidovi¬ 


ćev pokret — nema sumnje. Borac za „novim život- 
|j, nim vrednotama" i za „konstruisanjem novoga tipa 
| čoveka" Dr M. Kus—Nikolajev, preporučio je u po- 

j sebnoj knjizi: Na stazama duševne kulture 

i (Sarajevo 1927. štamparija Riste J. Savića) čitav 
Vidovićev pokret, dobro nazrijevajući u njemu save¬ 
znika, koji ne identificira etiku sa nekom usiđeličkom 
sramežljivošću" (str. 58.). 

Mi smo istakli, šta poštujemo u Vidovićevom 
radu. Priznali smo mu, što valja priznati. Ali nitko 
nema prava da nam oduzima slobodu kritikovanja 
njegova etičkoga nazora. A gle, čim se tkogod ta¬ 
kne kritike, već V. po svojim pomagačima klasificira 
protivnike: a) iz neobaveštenosti, b) iz zlobe, pakosti, 
zavisti i drugih ličnih(!) poroka, c) iz interesa. 

Takav postupak ne odgaja etički. Pa ako tako 
nastavi g. V., kako je počeo, odgojit će fanatike, 
neznalice, ljude bez trijeznoga suda i smisla za pra¬ 
vednost. Sve njegove riječi o ljubavi i dobroti, o sa¬ 
milosti i pravdi ne će ništa značiti u životu onih, 
koji ne mogu priznati ni trunka čestitosti — kod 
protivnika svoga mišljenja. Dosadanji etički uspjeh 
Vidovićeva pokreta sastoji se samo u tomu, da je 
najneetičkije grdio svoje protivnike i u takovom 
načinu mišljenja i borbe bodrio svoje učenike. 

Možda su te metode dobro došle u druge 
svrhe, o kojima znadu više Sarajlije, koji iz bliza prate 
g. Vidovića i njegov rad. Ali za etički preporod 
hrvatskoga naroda one nijesu prikladne, niti će ika- 
I da biti. 





Opaske. 

1) O. Spengler: DerUntergang đes Abendlandes. 

Umrisse einer Morphologie der Weltgeschichte I. Band: 
Gestalt und Wirklichkeit. Wien und Leipzig 1918. VVilhelm 
Bran milller, k. Universitats — verlagsbuchhandlung 
gesell haflm. b. H. U predgovoru piše O. Spengler:,, 

. . Der Titel . . bezeich-net in strengster Wortbedeutung 
und im Hinblick auf den Untergang der Antike eine 
Welthistohiche Prase vom Umfang mehrere zalrhunderte 
in deren Anfang wira gegenwartig stehen . . 

2) Vidi: „Život 11 , list za unutarnju kulturu god. 1. br. 1. str. 

14. Dr. I. Schikowski u „Neue Zeit“ od 23. V. 1919. 

3) ,,Illustration“ od 27. XII. 1924. Vidi ,,Život“ god. VI. br. 2. 

str. 112. 

4 ) Miljenko Vidović: Društvena dekadenca, predava¬ 

nje držano na kongresu za promicanje etičke kulture, 
str. 6. Sarajevo 1925. Štamparija ,,Obod“, nakladna 
biblioteka „Uzgajatelja", knjiga III. 

5) Bilo je vrlo karakteristično držanje zagrebačke kazališne 

publike za prikazivanja Henri Gheonova „Siromaha 
pod stepenicama" . . . Lože prazne ... a i parter slabo 
zapremljen . . . Neka hladna apatija naprama divnim mi¬ 
slima, što ih pjesnik nameće publici na ustasv. Aleksija. 

6) Vidi: Nova Revija, god. I. str. 71. Pogođin u „Nova Evro¬ 

pa", knj. IV. br. 5. str. 160. 

7) „Nova Revija", god. I. str 363. 

8) N. n. mj. str. 295 uzeto iz „Nastavnog Vijesnika" god. 1922. 

broj od svibnja. 

9) Dr. P. Grabić: Obnova čovječanstva na bazi 

novog morala. Nova Revija, god. I. str. 302. 

10) Ivanov: Liberalna osuda moderne kulture. Nova Revija, 

II. 319. 

11) „Nova Revija", god. II. str. 319. 

12) Salih Ljubunčić: Vidovićeva škola kao kulturno — eti¬ 

čki i socijalno — pedagoški pokret. Sarajevo 1925. str. 3. 

13) M. Vidović: Društvena dekadenca, str. 30. 

14) Prof. Dr. Friedrich Jodl: Uber das Wesen und die Aufga- 

be der ethischen Gesellschaft. Rede zur konstituirenden 
Versammlung der ethischen Gesellschaft in Wien (10. 
XII. 1894) Wien 1895. Verlag der ethischen Gesellschaft 


81 


str. 4. i si. 

15) ,,Wechselwirkung zwischen der wissenschaftlichen Ethik 
und dem Leben", n. n. mj. str. 8. 

16) „Die Religion innerhalb der Grenzen der blossen Vernunft" 
vorgestellt von I. Kant. Vorrede zur ersten Auflage 
str. 3. (Kant’ s Werke Band VI. Berlin 1907. Druck u. Ver¬ 
lag Georg Reimer). I odmah malo dalje:,, . . . Sie bedarf 
alsozumBehuf ihrer selbst(so wohl objektiv, was das Wol- 
len, als subjektiv, was das Konnen betrifft) keineswegs 
der Religion, sondern vermdge der reinen praktischen 
Vernunft ist sie sich selbst genug." Ibidem. 

17) Vidi: Dr Zimmermann: Moral i religija u Kantovoj filo¬ 
zofiji, „Bogoslovska Smotra" god. V. str. 271. i si. 

18) n. n. mj. str. 276. 

19) n. n. mj. str. 278. 

20) n. n. mj. str. 383. 

21) ibid. str 382. 

t 22) Vidi: Dr Feldmann Jos.: Thomas von Aqui n und die 
Philosophie der Gegenwart. Paderbom 1924. Bo- 
nifacius Druckerei. 

23) „ . . . die Sitten stehen unter der Sanktion der Gotter, die 

Gebote der Religion und seiner Moral bilden einen ein- 
haltlichen Gesetzescodex, Frommigkeit und Sittlichkeit 
werden als eine und dieselbe Sache angesehen. P a u 1 s e n: 
System der Ethik I. s str. 417. 

24) „Beide entspringen aus derselben Wurzel der Sehnsucht 

des Willens nach dem Vollkommenen. Was aber in der 
Moral als Forderung erscheint, das ist in der Religion 
Erfuilung". Ibid str. 421. 

25) Ovo i mi dozvoljavamo. Drugo je konkretni slučaj, a drugo 

je načelni tumač. I svaki konkretni slučaj bezvjerca, koji 
živi etički, valja sa svih strana uočiti, da se vidi, kako 
je on nedosljedan ili u praksi ili u teoriji. 

26) „Ein nichtiges Leben bringt eine nihilistische Weltan- 

schauung hervor". Ibid str. 426. 

27) n. n. mj. str. 428. 

28) n. n. mj. str. 430 („im Absterben und wird nicht mehr 

lebendig werden“.) 

29) „ . .. ein solches in dem das eigene Leben und Streben als 

ein aus ihm erzeugtes unverlierbar gehegt und getragen 
werde“. Ibid. str 436. 

30) ,,Wie immer wissenschaftliche Forschung die Vorsteliung 

Dr. Živković 6 

von der Wirklichkeit ausbauen mag, fur das religiOse 
Gefiihl(!) wird stets Raum bleiben. Religion wird 
nie aussterben, sie entspricht zu sehr dem innersten 
und tiefsten Bediirfnis des menschlichen Gemiits“. Ibid 
str. 436. 

31) W. Wundt: Ethik II. 4 str. 208. i 209. 

32) N. n. mj. str. 210. 

33) W. Wundt: Ethik I. J str. 46. 

34) „ . . . das religiOse Bewustsein ist an und fur sich etwas 

bloss Ideales . . . realisieren kann sie (Die Gesinung) sich 
doch nirgends anders als in der Sphare der Sittlichkeit. 11 
E d. v. Hartmann: Das sittliche Bewusstsein 2 str. 653. 

35) Gutberlet dr. C.: Ethik und Religion, str. 234. 

36) Vidi: V. Cathrein S. I.: Religion und Moral' 2 str. 18. 

37) R. Falkenberg: Geschichte der neueren Pili¬ 

lo s o p h i e. VII. Aufl. Leipzig 1913. str. 550. i 559 

38) Vidi potanje V. Cathrein S. J.: Religion und Moral oder 

Gibt es eine religionslose Moral? II. Aufl. Freiburg i. B. 
1904. Herder str. 19—42. 

9) G. v. Gizycki: Moralphilosophie (izd. g. 1888.) 
str. 537. 

40) Za prikaz osnovnih nazora vidi Cathrein n. dj. str. 25. i dr. | 
1) Cathrein op. cit. str. 33. Isto veli sasvim otvoreno i prof. 
Jodl u cit. svom govoru od 10. XII. 1894. (str. 4.), da su 
si i po pravilima i po mislima ,,so vielfach verwandt“, 
pa da mnogi slobodni zidari ne vide pravoga razloga, 
zašto se vođe i propagatori pokreta za etičku kulturu ne 
stave u redove slobodnih zidara. 

42) Vidi: Društvena dekadenca str. 8—11 („ . . . religije 

su vjekovima ostavile čovjeka duševno surovim i moral¬ 
no niskim i tako najzad izgubile svoju izvornu ljepotu 
te postale suvišne u društvu . .“). 

43) N. n. mj. str. 10. 

44) „Novi Čovjek 11 br. 45. 1926: Homocentralni sistem. ,,N. Č“ 

broj. 42 1926: Učitelji; ,,N. Č.“ br. 65 1927.: Novi Č. i 
moderna kultura, ,,N. Č“ br. 67. 1927: Mrtvo more i t. d. 
nema broja, da se uvijek ne opetuje isti motiv. 

45) ,,N. Č“. broj 35. 1926. 

46) M. Vidović: Društvena dekadenca, str. 9. 

47) n. n. mj. str. 11. 

48) Vidi opasku: 45. i ,,N. Č.“ broj 13. 1926. str. 3. 

49) ,,N. Č.“ broj 12. 1926 str. 2. 

50) S. Ljubunčić: Vidovićeva škola. . . str. 99., 101., 102., 

51) „Uzgajatelj 11 broj 5. 1925. str. 105. 

52) ,,N, Č.“ broj 39. 1926. 

53) ,,N. Č.“ je pun ovakovih praznih frazerskih članaka. Pišu 

ih učenici „Dopisne škole 11 , prepričavajući u njima ono, 
što je na drugome mjestu napisao koji od starijih sarad- 
nika, ponajviše sam.g. Vidović. 

54) Jagoda T r u h e 1 k a u članku: Još jedno mišljenje o našem 

kongresu. „Uzgajatelj 11 broj 5. 1925. str. 180. 

55) Inž. Petar Tumim na kongresu k temi: Religija kao po¬ 

luga morala. „Uzgajatelj 11 broj 8/9 1925. str. 292. 

56) Vidi: ,,N. Č.“ broj 65. 1927. članak: „Reč u prilog života 11 . 

57) „Uzgajatelj 11 broj 6 i 7. 1925. str. 260. 

58) ,,N. Č.“ broj 14 1926. str. 3. 

59) Vidi također knjižicu dr. S. T o m i ć a: V i d o v i ć e v po¬ 

kret — jedno merkantilno poduzeće. Sarajevo 1926. 12°. str. 
70. (Enciklopedijska biblioteka broj 3/4.). U toj se knji¬ 
žici dr S. Tomić oštro obara na čitav Vidovićev t. zv. 
„pokret 11 , osporavajući mu pravo da se zove pokretom i 
ističući, da nema ideologije. Uz to iznosi podatke o ma¬ 
terijalističkoj podlozi čitavog pokreta i „unovčivanju bor¬ 
be za idealizam 11 . 

60) Iscrpivo obrađeno kod V. Cathrein a: Religionund 

Moral oder gibt es eine religionslose Moral? 2. izda¬ 
nje, Freiburg Herder, 1904.; zatim kod dr A. Seitza: 
NatiirlicheReligionsbegrlindung. Eine grund- 
legende Apologetik, Regensburg 1914, str. 138-151 §. 4. 
Moderne ethische Bevvegung. 

61) Vidi vrlo zanimivu i poučnu izmjenu misli o temeljnim 

etičkim problemima u knjizi: Dr Augst Messer i Max 
Pribilla, S. J.: Katolisches und modernes 
Denken, Stuttgart 1924. Verlag von Strecker und Schro- 
der. 

62) „Bogoslovska Smotra 11 god. XIII. br. 4. str. 425. moj iz¬ 

vještaj: Kongres za etičku kulturu 11 . 

63) Vidi: Dr A. Seitz: Natiirliche R e 1 ig i o n s begr u n- 

dung n. n. mj. str. 144. 

64) N. n. mj. str. 142. 

65) Vidi o tome potanje Dr A. Živković: Katolička 

Crkva i duh evropske ku 1 ture. Osvrt na izvode 
g. M. Vidovića u časopisu „Uzgajatelj 11 broj 1. 1926. Za¬ 
greb 1926. Tisak nadb. tiskare 8° str. 32, 


Književni Prilog 

„Savremenih Pitanja" 


Sv. 26. Mostar 1927. 


Kardinal D. Mercier: Psychologie. Zwei Bande. I. Band: 
Das vegetative und das sinnliche Deben 2. Aufl. II. Band. Das 
Verstandes - oder Vernunftle'ben. B. Aufl. Kempten 1923. Kosel 
Pustet. 

Psihologija pokojnoga kardinala Merciera u francuskom iz¬ 
vorniku doživjela je dosada 9 izdanja i po ovom djelu Mercier je po¬ 
stao učenjak svjetskoga glasa. U njemačkom prijevodu od L. Hab- 
richa izašlo je ovo vrijedno djelo već u 3. izdanju. Kao vjerni 
pristaša „philosopkiae perennis", koje su osnivači Aristotel i Toma 
Akvinski, i Mercier je u svim svojim filosofskim radnjama gradio 
na principima skolastične filozofije. Osobito u psihologiji je lazvio 
svoj naučni rad na skolastičnim principima, i te stalne principe 
novim znanstvenim tekovinama na polju psihologije razjasnio i obo¬ 
gatio. Kao jaki filozofski individualitet Mercier je osnovao lonven- 
sku filozofsku školu, kojoj je vogja i duša bio sve do svoje smrti. 
U njegovoj psihologiji se osobito jasno ođrazuju načela louvenske 
škole,- posebice u nauci o duši. 

Dr. ]. A. Endres: Einleitung in die Philosophie. (8°, 195 
S-) Kempten. Pustet. (Philosophische Handbibliothek Band 1.) 

Prvi svezak vrijedne Pustetove kolekcije „Priručnika za 
filozofiju" napisao je prof. Endres, znameniti poznavaoc sredo¬ 
vječne filozofije. Endresov „Uvod u filozofiju" odlikuje se pred 
drugim priručnicima tim, što je jasnija razdioba i što je pre- 
glednije materija obrađena. Uz to ovaj priručnik ima i tu pred¬ 
nost pred drugima, što je auktor svako pitanje osvijetlio i sa 
historijske strane. 

F. Savicki: Geschichtsphilosophie. (8°, VI, 306 S.) Kemp¬ 
ten. Pustet. (Philosophische Handbibliothek Band II). 

Kod proučavanja povjesnih fakata nije toliko važno zna¬ 
ti mjesto i vrijeme historijskoga dogagjaja, koliko je važno uo¬ 
čiti sve one razloge i okolnosti, koji su prouzrokovan da se 

historijski fakat odigrao. Sawicki je prvi pokušao da napiše 
priručnik „Filozofije povijesti" u kojem raspravlja o čovjeku, 
prirodi, duševnim nadarenostima i duševnoj kulturi čovjeka, o 
masi i o pojedincu, o povjesnim zakonima, a sve ovo daje 
smjer historijskim činjenicama. Uz iscrpivo obrađena pojedina 
poglavlja na kraju svakog poglavlja nadodao je auktor obilnu 
literaturu o dotičnom pitanju, radi toga djelo ima dvostruku vri¬ 
jednost. 

J. Schvvertschlager: Philosophie der Natur. 2 Bande. I. 
Banrl: Natur und Korper im allgemeinen (317 S), II. Band: Die 
einzelnen Klassen der Korper im besonderen (276 S.). Kempten 

1922. (Philosophische Handbibliothek Band III./IV.) Kosel—Pustet. 

Kako pisac u samom uvodu naglašuje, ovo djelo plod je du¬ 
gogodišnjeg proučavanja prirode i njenih zakona. Plod neumornog 
proučavanja i znanstvenog istraživanja o kosmološkim pojavama i 
zakonima pisac je sabrao i izdao u dva dosta opsežna sveska. U 
nekim poglavljima pisac razlaže na dugo i široko o predmetu, o 
kojem se radi imajući kod toga nakanu da se njegovim radom 
mugu okoristiti i samouci. Toliko je materijala sabrano i obragje- 
no da je ovo djelo prava enciklopedija prirodnih znanosti. Uza sve 
obilje gradiva djelo je jedinstveno u pogledu obradbe, a takogjer 
i pregledno u rasporedbi materijala. Kroz cijelo djelo provlači se 
kao crvena nit a ta je, da u svakom poglavlju dolaze do izražaja 
principi Aristotelove filozofije, čiji je odani pristaša i sam pisac, 
kako je to u uvodu dobro naglasio. Uza sve to, što jo pristaša 
skolastične filozofije, u raspravljanju i dokazivanju auktor je po 
priznanju kritičara sasvim objektivan i uvažuje samo razl ge. Kod 
raspravljanja raznih pitanja služi se najnovijim rezultatima prirod¬ 
nih znanosti. 

J. Lindworsky: Experimentelle Psychoiogie. (8->, XII, 
309 S.), Kempten 1923. (Philosophische Handbibliothek Band V v >, 
Kosel — Pustet. 

Pišući eksperimentalnu psihologiju auktor je imao dvostruki 
cilj pred očima: htio je najprije kratko i pregledno sve dosadašnje 
tekovine na polju eksperimentalne psihologije prikazati,-drugo po¬ 
kušao je, u koliko je to samo moguće, sve nejasne i improtuma- 
čene duševne pojave razjasniti i rastumačiti služeći se kod toga i 
primjenjujući najnovija istraživanja i rezultate psihološke znanosti. 

I jedno i drugo piscu je pošlo sretno za rukom. 0 vrijednosti 
djeda svjedoči i to, što je u kratkom vremenu izašlo u tri izdanja 
U trećem izdanju, uz ostale korekture, auktor je unio najnovije 

rezultate psiholoških istraživanja. ^ S ) Rempten 1923. 

£t zr&zzž 

Kao dugogodišnji profesor t * i;teraturu up otpunjao, is- 

žanjima i prateći savremem drža0 bogoslovima 

Dr. M. Ettling Kempten 1921. 

Romantik bis zur 6egenwart. (8 , ™ ^ _ Plwte t. 

(Philosopliisobe Handbibliot e “ ^ ^ der philosophie'- 1 Dr. 

U najnovijem svom djelu ,,D novijesti filozofije 

ima i jedan ne mali nedostatak. Nedostatak je u tome, što pisac 
veoma ukratko i nedovoljno prikazuje historiju filozofije kod o- 
stahh velikih naroda. Za upoznati povijest filozofije njemačkoga 
naroda, ovo je djelo svakako najzgodniji priručnik, kojim se može 
svatko veoma korisno i izvan škole poslužiti. 

Dr. J. P. Steffes: Religionsphilosophie. (8“, 280 S.), Kem¬ 
pten 1925. (Philosophische Handbibliothek Banđ IX.), Pustet. 

E katoličkoj filozofskoj literaturi filozofija religije od Dr. 
oteffesa je jedino djelo svoje vrsti. Predmet, kojega obragjuje i 
nacm ’ EaEo ga obragjuje, pisac je pošao snsma novim putem, čim 
se odlikuje od ostalih pisaoau ovoj stvari. Svim pitanjima i svim pro¬ 
blemima, o kojima se bavi moderna filozofija religije, auktor je po¬ 
svetio svu pažnju i pokušao da svestrano i objektivno prikaže mo¬ 
derne struje i metode njihova učenja. Pokušao je takogjer prika¬ 
zati socijalni momenat religije, u kojem iznosi utjecaj religije kao 
čimbenika, koja stvara i usrećuje život u zajednici Osobito je za 
nimivo poglavlje, gdje se iznose nauke onih, koji bi htjeli religiju 
nečim drugim nadomjestiti. 

A. Stokl VVeingartner: Grundriss der Geschichte der 
Philosophie. 4. Aufl. (460 8.), Mainz 1924. Kirchheim et co. , 

. Kao u svlm drugim djelima tako je i u ovom Stokl ja¬ 
san i pregledan. Po smrti piščevoj dva su auktora djelo ponovno 
izdavali i pri tom na mnogo mjesta štošta nađođavali i poprav¬ 
ljali. Opet je n glavnom ostalo djelo Stoklovo. Knjiga je podijelje- 
nja u dva glavna odsjeka: pregled povijesti filozofije do Krista od 
najstarijih vremena, i drugi dio: povijest filozofije do najnovijega 
vremena. Kao školski priručnik cijelo je zamišljeno i izragjeno. U 
najglavnijim potezima su prikazani razni filozofski sistemi i za¬ 
stupnici tih filozofskih škola. Navedeni su i osnovni temelji na 
kojima je osnovan koji filozofski sistem. Za početnike, učenike i 
one koji se žele upoznati s poviješću filozofije u bitnim potezima, 
otoklovo djelo je vrlo zgodan priručnik. 

S. von Dunin Borkovvski, S. J. Reifendes Leben. Ein 

Buch der Selbstzucht fiir die Jugend. 3. Aufl. (362 S.j, Berlin 
u. Bonn 1922. F. Diimmler. 

„... ~ Fiihrend e Jugend. Aufgaben und Gestalten junger 

Fuhrer. 2 Aufl. (197 S.) Diimmler. 

. “ ®e h ® p l ! eri ? che Liebe - Ein We S sittlichen Vollen- 

dung (205 S.), Berlin 1923. Diimmler. 

Među vođama katoličke omladine osobito se ističe P. 
Borkovvski sa svojim pedagoškim spisima, a namijenjeni su u 

prvom redu gimnazijalcima i akademičarima. U svim tim pe¬ 
dagoškim djelima osobita je crta piščeva: svestrano poznava¬ 
nje duše, srca i svih dobrih i zlih naklonosti mladoga čovjeka. 
Borkovski poznaje način mišljenja današnjega omladinca, zato i 
govori mladiću da ga lako razumije. „Reifendes Leben“ prika¬ 
zuje mladiću plemenite sposobnosti, koje se u njem kriju i 
potiče ga, da te sposobnosti probudi i dalje ih goji. „Fuhrende 
Iugend“ je vodič, koji hoće da u mladom čovjeku probudi svi¬ 
jest, da ga učini junakom i vođom njegove okoline. „Schopferi- 
sche Liebe“ je vrhunac i uzor ćudoredno jakoga i učvršćenoga 
mladića koji se ne boji ni bure ni oluje, jer je sa svih strana 
osiguran. — Knjige Borkovskoganamijenjene su u prvom redu 
katoličkoj omladini, a i vođe i odgojitelji te omladine naći će 
u ovim djelima mnogo toga, što oni nijesu znali iskoristiti. 

P. Lippert, S. J.l Von Seele zu Seele. Briefe an gute 
Menschen. 12-16. Auti. (VI. u 272. S.), Freiburg in Br. Herder. 

Ovo je Lippertovo djelo pisano u obliku pisama, a većina 
ovih pisama izišla je u časopisu „Die Seele“. Odmah u počet¬ 
ku prva pisma pobudila su veliko zanimanje, jer su mnogi či¬ 
tanjem tih pisama našli odgovor na pitanja, koja su ih mučila 
i dušu im zaokupljala. Lippert se je u načinu pisanja prilagodio 
mišljenju i psihološkom raspoloženju današnjega čovjeka, radi 
toga mu je djelo ubrzo raspačavano i sad je izašlo u 12-16 
izdanju. Ima u svemu 31 pismo, a obrađena su najaktuelnija 
pitanja kao: o Crkvi, o ispovjedi, o ljubavi bližnjega, o pravom 
kršćanstvu i t. d. 

Dr. I. Klug: Kampfer und Sieger. Lebensbilder heroi- 
scher Menschen. (8 n , 451 Str.), Paderborn 1925. F. Shoningh. 

Klugovo djelo „Ringende und Reife“ raspačano je u mno¬ 
go tisuća primjeraka, a sad je izašlo i drugo izdanje. Kao na¬ 
stavak gornjem djelu izdao je pisac „Kampfer und Sieger 11 , ko¬ 
je je također izašlo u drugom izdanju. Oba sveska govore o 
ličnostima, čija su imena u povijesti čovječanstva neizbrisiva 
kao što su: Sv. Augustin, sv. Ambro, sv. Franjo, sv. Anto, Ma¬ 
rija Stuart i t. d. Ovi veliki ljudi ostali su pobjednici svoje 
okoline i svoga vremena, zato su ostali svijetu sjajan primjer 
kako se dolazi do pobjede. Mnogi čitatelj ovih dvaju djela na¬ 
ći će sebe u njima, vidjet će svoju okolinu i upoznat će na¬ 
čin i sredstva, kako će se sačuvati od nevaljalog i zločestog 
upliva te svoje okolice, da i. on bude junak i pobjednik. 



Savremena Pitanja. 

Vjersko-znanstvcne rasprave za naobražene krugove. 

Dosada izišla djela: 

I. svezak: Dr. T. Harapin, Razum i vjera, ..8 D. 

II. sv.: 0. U. Taliia, 0 neumrlosti duša (rasprodano!) 

III. i IV. sv.: Prof. B. Brixy, Princip entropije i opstanak Božji, 12 D. 

V. sv.: 0. P. Vlašić, Pravi pojam Sv. Pisma,.8 0. 

VI. i VII. sv.: Dr. P. Gv. Rant, Postanak sveta na podlagi naravo- 

slovja in Biblije. (Slovenski s hrvatskim tumačem nepoznatih 
riječi). 12 D. 

VIII. sv.: Prof. P. Butorao, Politički i gospodarstveni liberalizam 

i kršćanstvo,. 8 0. 

IX. i X. sv: Dr. K. Eterović, Sloboda nastave i državni monopol 

škola,. 12 Đ. 

XI. i XII. sv.: Josip Gunčević, Siiab i moderne zablude, 12 D. 
XIII.—XV. Sveuč. prof. Dr. A. Ušeničnik, Filozofija života, 14 0. 
XVI. i XVII. Dr. Fran Binički, Katolička Crkva i znanost, 14 0. 
XVIII. sv. 0. Ignacij Radić, Problem trpljenja i veselja u životu 

ljudskom. ..10 0. 

IXX. i XX. Josip Gunčević, Indeks zabranjenih knjiga ... 14 0. 
XIX. i XXII. Dr. P. Čule, Misli velikih umova o Bogu i vjeri 14 0. 
XXIII. Sv. prof. JI. Lepin, Razlozi moga kršćanskoga vjerovanja. 8 0. 
XXIV-XXV. Dr. P. Gule, Misli vol. umova o Kristu i kat. Crkvi. 14 D. 
XXVI. Sveuč. prof. Dr. A. Živković, Problem etičke kulture 10 D. 


Napomena. Dosada izišle knjige plaćaju se 
po gore naznačenim cijenama. Tko želi može se odmah 
pretplatili za svih pet svezaka VI. serije. Skupna 
pretplata za cijelu VI. seriju (sv. XXVI,—XXX.) iznosi 
35 Din. Novac se ima slati unaprijed ili će se knjige 
slati pouzećem. 

Narudžbe i pretplatu prima; 

Uprava „Suvremenih Pitanja“ u Mostaru. 








